text:
Diabierna mainta, Formador di proximo gobierno di Aruba, sra Evelyn Wever-Croes a bishita Sr Gobernador di Aruba pa un briefing como tambe entrega sr Gobernador un copia di e Acuerdo di Formacion cu a wordo firma diamars ultimo. Esaki ta un palabracion cu a wordo haci cu un biaha pa siman lo mantene sr Gobernador na haltura di e avanse di formacion.
Na su salido, el a wordo ricibi pa prensa y a informa den detaye e avansenan cu tin den e siman aki pa locual ta trata e diferente fasenan cu mester wordo trata prome cu yega na un gobierno stabiel. Sra Wever-Croes ta bisa lo siguiente:
“Despues di a firma e Acuerdo di Formacion diamars ultimo, nos ta den e fase di e programa. Esaki ta un proceso cu ta tuma su tempo. Tur tres programa a wordo poni banda di otro pa asina compara nan y descuti tur e visionnan di cada partido. Logicamente tin algun diferencia entre e tres programanan y pesey ta necesario pa atende cu e puntonan aki prome cu nos drenta den un gobierno hunto”.
Sra Wever-Croes a enfatisa cu e tres partidonan a yega na e acuerdo pa traha riba e puntonan di gobernacion y palabracionnan concreto prome cu bay scohe e ministernan cu lo atende e diferente carteranan.
“E motibo di esaki ta cu nos ta bay tin un gobierno di coalicion. Por lo tanto lo bay tin carteranan cu lo no bay ta di MEP pero si nos kier pa nos vision ta den e programa. Y esaki ta mescos pa e dos otro partidonan. Pa e motibo aki ta importante pa nos pa yega na palabracionnan concreto riba e programa y acuerdonan riba e puntonan cu ta mas principal prome pa despues sigui pa e fase di reparticion di carteranan. Esaki ta trece mas stabilidad den un coalicion pasobra di adelanta cada ken sa e encargonan di nan ministerio”.
Pa yega na e acuerdonan y palabracionnan aki, ta importante tene cuenta cu varios puntonan. E prome ta e vision di loke bo kier logra den 4 aña. Esaki ta wordo detaya den e programa di gobernacion. Nos ta palabra con nos ta bay traha cu otro. Tambe nos ta palabra e cantidad di personal cu un minister por tin pa traha cu n’e. Y asina aki, nos ta trahando pa wak kico mas nos por palabra pa nos tur ta den mesun linea den gobernacion. Nos ta spera cu nos keda cla cu esaki den e siguiente oranan pa asina nos firma e Acuerdo di Gobernacion mas pronto posibel”.
Pa loke ta trata e particion di carteranan, sra Wever-Croes ta laga sa cu ainda no a yega na e fase aki. Unabes cu firma e Acuerdo di Gobernacion, lo cuminsa cu e fase di reparticion di carteranan sigui pa e screening manera nos landsbesluit ta exigi.


c: text/html

text:
DEN HAAG – “A bira tempu pa un direktor nobo pa Scholengemeenschap Bonaire (SGB). Mester manehá e direktiva di e skol tambe.” Asina sekretario di estado Sander Dekker di Enseñansa ta kontestá riba pregunta tokante di e porsentahe dramátikamente abou di alumno ku a slag pa havo/vwo na e skol.
E prekupashonnan pa e porsentahe di slag abou aki ta bini di parlamentario di PvdA Roelof van Laar. E ta bisa ku ta ‘úniko den historio hulandes’ ku asina poko alumno, un terser parti di e total, a slag i e ke sa ki medida ta bai tuma.
Dekker ta atmití ku e resultadonan ta desapuntante: “Espesialmente pa alumno ku a traha duru seis aña largu.” E ta spera ku e promé ròndu pa purba un biaha mas lo pone e kantidat di alumno ku a slag subi, pero por lo pronto esaki no ta sigur.
Inspekshon
Ta konosí serka e sekretario di estado ku e skol bonerianu ta presta ‘malu i suak’ i inspekshon tin su wowo riba e skol, e ta bisa. “For di 10-10-’10 ta traha duru pa subi e nivel.” E ta bisa ku e mehoramentu di e nivel lo no logra den un tiru, pero ku ta algu ku mester invertí aden pa largu tempu. “Mester bini un mihó maneho i mester drecha e maneho finansiero tambe.”
P’esei awor Van Laar ta pidi un solushon pa e grupo di alumno aktual, ku lo no probechá di solushon riba término largu. Dekker ta primintí pa wak kon ta pará ku e porsentahe di slagmentu despues di e ròndunan pa purba un biaha mas. “Si por ehèmpel skor malu espesialmente pa un materia spesífiko, mi ke mira ku ta posibel pa duna e alumnonan un mas chèns èkstra. Pero e ora ei e skol mester ofresé lès èkstra si, sino no tin sentido.”
Sera e skol
Si e skol boneriano tabata keda den e parti oropeo di Hulanda probablemente lo a ser’é, Dekker ta atmití despues di pregunta adishonal di Wassili Hachchi di D66. “Pero den e kaso aki esaki no por pasobra ta e úniko skol ku ta ofresé e tipo di enseñansa aki na Boneiru. Ke men nos mester keda traha ‘riba pa bini mehorashon. Di tur manera no por kulpa ekonomisashon, pasobra nèt den e skol aki a invertí èkstra último añanan.”
Outor: Jamila Baaziz

robotstxt: allowed

filter: keep


text:
Português
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Português ta e lenga cu ta papia na Portugal, Brazil, Angola, Guinea-Bissau, Kabu Verdi, Mozambique, Santo Tomé i Príncipe, Macau, Ost-Timor E ta un lenga romano cu ta bin for di Galaicoportugues. Mas cu 200 miyon hablante ta papia Portugues y ta di cinco idioma oficial materno mas papia na mundo.
Lexico[editá | editá fuente]
Mayoria di su palabranan ta bin ochenta proshento di Latin. Tambe ta contene binti proshento di pro-Romano, Arabe y Alemán. Despues di tempo e lexico a bay cambiando.
Dialecto[editá | editá fuente]
Portugues ta un lenga masha rico mes den e dialectonan. Entre e Portugues Brasilero y Portugues Europeo tin diferencia den e vocabulario, pronunciacion y sintaxis.


text:
Pagonan di SVb pa Comunidad di Aruba
Banco di Seguro Social Aruba SVb ta informa cu awe 30 di juli 2020 e pago di Subsidio di Salario a tuma luga. Pa e luna aki SVb a ehecuta un pago di 30.3 miyon florin cual a bay pa 18.666 trahado cu a ser afecta pa e crisis a causa di COVID-19.
Banda di esaki awe SVb tambe a paga e Pensioen Pensioen di Biehes (AOV) y Pensioen di Huerfano y Viuda (AWW) na 23.198 pensionado pa un suma total di 20.8 miyon florin. Ayera caba a ser paga e Sosten Financiero pa Empresa Chikito y Mediano pa SVb, cual a bay pa un total di 1606 empresa pa un suma total di 6.4 miyon florin.
SVb ta gradici Gobierno di Aruba pa e confiansa poni den SVb pa maneha y ehecuta e pagonan aki.


text:
ORANJESTAD – Corte den Promer Instancia a dicta sentencia den e caso penal cu Ministerio Publico a cuminsa contra e homber G.V.F., su ruman G.F. y e otro acusado C.A.R.
Aruba Native por a compronde cu ta trata di tiramento na San Nicolas cu a sosode 21 Februari 2021, caminda G.F.V. a tira B. den pia. E sentencia tabata via video conference y mester a separa G.F.V. for di e otro dos pasobra e tin problema cu su ruman G.F. Esaki pasobra G.F. a conta tur cos.
Algun siman pasa tratamento di e caso a tuma lugar den Corte caminda e acusadonan tabata presente. Fiscal a bisa cu e ta haya legalmente proba cu G.V.F. a tira. B. riba 21 Februari 2021. Ta asina cu G.V.F. ta wordo yama (Baas). Fiscal a mustra cu e dama K. a bisa cu Baas a saca arma riba dje y primi dos biaha y despues a tira B. Otro testigo a bisa cu G.F. tambe tabatin un arma. Polis a haya e 3 armanan pero un revolver no ta funciona. Tambe a haya e 17 balanan. Tambe Polis a haya 0.5 gram di cocaina cu ta di C.A.R.
Fiscal a exigi pa C.A.R. 30 luna di prison, di cual 15 luna ta condicional cu un tempo di prueba di 3 aña. Pa G.F. el a exigi 40 luna di prison di cual 20 luna ta condicional cu 3 aña di prueba. Pa G.V.F., kende ta esun cu a tira, el a exigi 8 aña di prison.
Hues a cuminsa cu G.F.V. caminda el a bisa cu no a keda proba e menaza cu arma y ta declar’e liber pa e acusacion aki. Hues ta haya G.F.V. culpable di riba 21 Februari 2021, a tira riba B. Tambe Hues ta haya G.F.V. culpable cu entre Februari y Maart 2021 e tabatin 3 arma di candela y 17 bala.
Hues a remarca cu e hecho cu G.F.V. a saca arma y tira, sin tin conocemento di tira, ta haci cu e por a mata B. Hues ta haya esaki intento di mata y complice di posecion di arma di candela y balanan. Hues a condena G.V.F. na 7 aña di prison, kitando e tempo cu e tabata sera den KIA.
Despues a sigui cu G.F. y C.A.R. Hues a bisa cu a keda legalmente proba posecion di armanan di candela y 17 bala. Hues a declara G.F. liber di complice di intento mata. C.A.R. tambe tabatin un cantidad di cocaina cun’e.
Hues a tene cuenta cu G.F. den pasado a wordo condena caba pa arma. El a condena G.F. na 24 luna di prison di cual 8 luna ta condicional y 2 aña di prueba. Hues a condena C.A.R. na 18 luna di prison di cual 6 luna ta condicional cu 2 aña di prueba.


text:
Wayaca – Diaranson mainta den careda di 9’or un persona a yega post di ambulance situa na Wayaca, caminda e lo tawata tin un kap na cabes.
Polis a wordo avisa y na prome instante tawata tin un confusion, caminda a papia di un atraco y cu “nan” lo a herida e victima.
Despues na yegada di polis nan ta wordo bisa cu no ta un atraco, pero un caso di maltrato cu un biga.
E caso mes tuma luga na Parkieten Bos.
E victima a wordo hiba hospitaal pa haya tratamento medico y despues e lo mester bay warda pa entrega keho di maltrato.


text:
WILLEMSTAD – ‘Resistensia di e yu di Kòrsou’ ta tema di e di dos kongreso di Kòrsou Fuerte I Outónomo (KFO) ku a keda tené djaluna 9 di òktober den un sala di ekshibishon di WTC bastante yen. KFO ta para pa abolishon di e Leinan di Konsenso i ku sosten di mas ku diesun mil firma a entregá un proposishon di lei na Parlamentu pa logra e meta aki.
Segun KFO e Leinan di Konsenso riba tereno finansiero i di hustisia ta mina emansipashon di nos pueblo. A hinka poder den man di un Komishon di Supervishon Finansiero (Cft) i un Prokurador General kaminda niun di dos tin legitimashon demokrátiko.
Referèndem
“Nos ke mustra ku e Leinan di Konsenso i otro leinan ku a keda introdusí na 10-10-10 no ta bon pa niun di e islanan den Reino Hulandes”, Eldon ‘Peppi’ Sulvaran, presidente di KFO a bisa. Den su proposishon di lei KFO ta boga pa laga pueblo disidí riba e Leinan di Konsenso atraves di un referèndem meskos ku a hasi na 2009.
Banda di Eldon Sulvaran i Merryl ‘Lilo’ Sulvaran di Kòrsou e kongreso a konta ku e oradornan Serrio James Finies i Eugène Abdul di Boneiru i Clyde van Putten di Sint Eustatius.
Eksponé Hulanda
Serrio James Finies, ta e motor tras di e movementu ‘Nos Ke Boneiru Bèk. Titulo di su diskurso tabata: Un nashon sklamando i luchando pa libertat kontra e kolonisadó di mas kruel di mundu. Finies no ta kere mas den referèndem i awor ta bai kana e trayekto di Nashonnan Uni.
“Hulanda no ta respetá referèndem i nos ta bai eksponé Hulanda internashonalmente pa e kantidat di violashonnan di nos demokrasia i leinan internashonal”, Finies a bisa. Segun Finies lo bai eksponé Hulanda serka entre otro e Komité di Dekolonisashon di Nashonnan Uni i tambe den foronan internashonal manera e Konferensha Permanente di Partidonan Polítiko di Latinoamérika i Karibe (COPPPAL).
Bringa desigualdat
E titulo di e diskurso di Clyde van Putten tabata: Nos lucha pa bira un pais outónomo den Reino Hulandes. Orador van Putten den su kalidat komo lider di e gobièrnu di Sint Eustatius tabata hopi fuerte i ta proponé pa e islanan forma un bloke i bringa e desigualdat ku tin den Reino Hulandes internashonalmente.
“E pueblo di Kòrsou tin ku para firme i eksigí di su gobernantenan pa tuma un posishon fuerte kontra Hulanda”, van Putten a bisa. Segun Van Putten esaki ta e úniko manera pa yega na un situashon di igualdat den Reino Hulandes.


text:
WILLEMSTAD – Ministerio di Hustisia konhuntamente ku Direktorado di Relashonnan Eksterior den koperashon ku Kònsùl di Venezuela, ta hasiendo esfuerso pa por ehekutá un buelo di repatriashon 30 di òktober benidero si tin sufisiente interes.
Na e momentunan akí tin vários Venezolano na Kòrsou ku debí na diferente faktor ta deseá di regresá nan pais. Aparte di esaki tin personanan prosedente di Venezuela ku awor akí ta detené en espera di regreso pa nan pais, despues di a trata di drenta Kòrsou di forma indokumentá òf ku despues di a drenta di forma legal no a hasi e petishonnan nesesario pa estadia legal i konsekuentemente a bini den kontakto ku Hustisia.
Aktualmente, ainda no tin buelo komersial entre Kòrsou i Venezuela ku por fasilitá e personanan akí regreso pa nan pais. En bista di esaki, Minister di Hustisia ta den kombersashon ku Kònsùl di Venezuela pa logra realisá un buelo humanitario pa dia 30 di òktober próksimo.
Por lo pronto pasashinan ta na benta te ku 21 di òktober prόksimo pa 6’or di atardi na Curacao Handling Agent na Pietermaai Parking Mall, na un preis di Naf 436,–. inkluso ‘airport tax’. Pa e buelo akí lo tin un kantidat di lugá disponibel.
Ta eksigí un prueba di tèst di PCR di 48 ora promé ku e buelo, ku ta demostrá ku e persona konserní a tèst negativo pa COVID-19. Na yegada na Venezuela tambe tin ku pasa un PCR- tèst. Esaki lo kosta U$ 60. E pago mester tuma lugá adelantá na momentu ku kumpra e pasashi.
Ta bon pa remarká ku Venezolanonan ku pa un òf otro motibu a drenta Kòrsou na forma ílegal, lo no bini na remarke pa e trayekto di ‘Integrashon Responsabel’. Si e personanan akí disidí di biaha boluntariamente i no a risibí un desishon di ekspulshon anteriormente, nan lo no risibí un desishon ministerial di ekspulshon (verwijderingsbeschikking). Konsekuentemente, no lo prohibí nan pa regresá Kòrsou denter di 3 aña i nan lo por hasi un petishon di pèrmit pa estadia legal despues di a bandoná Kòrsou.
Si tin residente di Kòrsou ku ainda ta pegá na Venezuela, nan tambe lo por hasi uso di e buelo akí i laga kumpra nan pasashi serka Curacao Handling Agent. Den kuadro di desaroyonan pa ku COVID-19 nan lo mester tene kuenta ku e reglanan vigente pa por drenta Kòrsou, ku ta deskribí riba www.gobiernu.cw.


text:
ATLETISMO TIN MESTER DI BRASANAN FUERTE DI BEISBOL I SOFTBOL
Luis Varona Moret, coach cubano ku ta spesialisá den ‘throw events’ (speer, disko i pusha bala di heru) finalmente a yega Kòrsou. Pa algun luna kaba Federashon di Atletismo (CAB) tabata en espera di yegada di e coach cubano ku mester bin duna bida bek na e disiplinanan di atletismo ariba menshoná.
Luis Varona Moret ta un coach di amplio eksperensha ku a traha na e.o. kontinente afrikano i na paisnan den Karibe. Apenas el a yega dia 1e di aprel último, ku ya ayera tardi e tabata riba velt di SDK kaminda el a kuminsá ku un trabou interesante. E meta ta pa Kòrsou tin algu atleta medayista den ‘throw events’ den e kampionato di Carifta ku lo tuma lugá otro aña aki na Kòrsou.
Reklutashon di posibel prospektonan:
Awor ku e coach cubano a yega, Federashon di Atletismo ta organisá 3 djasabra mainta durante kua ta bai reklutá hóbennan ku lo hiba un training intensivo pa prepará nan pa Carifta 2017. E meta ta pa gana medaya i bini na remarke pa haña ‘scholarship’ na Merka.
Federashon di Atletismo ta invitá tur hóben ku e aña’ki ta entre 14 pa 18 aña di edat, pa djasabra awor tuma parti na un seshon durante kua lo test hóbennan ku por bini na remarke pa sigui training pa lansa speer, tira diskus of pusha bala di heru.
Ken ta bini na remarke: Tur hóben entre 14 pa 18 aña, pero prinsipalmente esnan ku ta hunga beisbòl i sòftbòl. Esaki ta inkluí esnan ku kurpa balente (p.e. kèchernan), hóbennan ku bon brasa (outfielders) i ku ademas di beisbòl i sòftbòl, ke hasi un deporte ku ta yuda nan den progreso di netamente e dos deportenan ei.
Pues tur e hóbennan ei ta bon biní djasabra awor, mainta di 9’or pa 11’or den e area di parti pariba pafó di S.D.K.


text:
KOMUNIKADO DI KUERPO POLISIAL KÒRSOU Ladronisia ku violensia i detenshon.
KOMUNIKADO DI KUERPO POLISIAL KÒRSOU
243 / 2017
12 yüli 2017
Ladronisia ku violensia i detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 12 di yüli 2017, alrededor di 08.27 or di mainta, Sentral di Polis a risibí
notifikashon di un kaso di ladronisia ku violensia ku a tuma lugá na un òptika riba
Fokkerweg. For di un investigashon preliminar ku polis a realisá na e sitio a resultá ku dos(2)
hòmber ku arma di kandela a drenta e establesimentu i bou di menasa a bai ku un kantidat
di brel i un telefòn selular for di e sitio. Kontinuando ku e investigashon den e kaso aki,
polis a risibí informashon ku a señalá e antisosialnan den área di St. Jago. Diferente unidat
polisial a dirigí nan mes pa e sitio pa asina yuda ku e búskeda i pa detené e sospechosonan.
E agentenan polisial a señalá un hòmber ku ta kuadra ku deskripshon di un di hòmbernan
ku un ratu promé a kometé e ladronisia ku violensia ariba menshoná. A kuminsá ku un
persiguishon na pia bulando den diferente kurá di kas.
Alrededor di 08.50 or polis a lokalisá tres(3) hòmber sospechoso den e parti abou di un kas
den konstrukshon den Sint Jagoberg. Durante detenshon di un di e hòmbernan polis a hañé
ku un arma di kandela outomátiko den su poder. Tambe a haña un tas ku un kantidat di brel
ku probablemente ta prosedente di e ladronisia ku violensia ku ratu promé a tuma lugá.
Mas aleu a haña e pañanan ku e sospechosonan tabatin bistí na momentu ku a kometé e
ladronisia. Dilanti di e kas polis a haña e outo ku probablemete e sospechosonan a usa pa
hui for di e establesimentu na Fokkerweg.
A konfiská tur e artikulonan ariba menshoná i tambe e outo pa mas investigashon.
Polis a detené e hòmbernan:
J.M.H.H. nasé na Venezuela di 26 aña di edat;
R.A.L.C. nasé na Venezuela di 22 aña di edat;
D.S.M. nasé na Republika Dominikana di 34 aña di edat.
A presentá e sospechosonan aki dilanti un Fiskal Ouksiliar ku a ordená nan enkarselamentu
pendiente pa mas investigashon.
Durante búskeda den Sint Jagoberg polis a topa ku un plantashon di mariwana na un kas.
Tambe polis a haña un katidat di bala skèrpi den e kas. A konfiská e matanan di mariwana i
e balanan skèrpi pa mas investigashon.


text:
Oranjestad- Den conversacion cu Sr.Dangue Oduber parlamentario pa Mep a informa nos di e problemanan existente cu tin actualmente na Aruba.Sr.Oduber a cuminsa na bisa den un resumen cu noticia fastioso y con gasolin a subi cu 6 cent y gobierno a escoge pa no subsidia esaki. E costo di bida ta te na plafond caba a yega e momento cu placa no ta yega mas,otro noticia cu tey awor aki ta cu un ciudadano a wordo ataca na su cas y bay cu 800 florin. Kiko nos ta constata cu tin un desempleo inmenso na Aruba e ta demonstrando su mes e aumento continuo den criminalidad,tambe tin e caso di joyriding.Ministro di husticia ta core pasa un ley den parlamento pa aumenta castigo ya cu e no tabata sa mas con pa soluciona e problema di joy riding,awor atraconan ta landtando cabes. Tin un situacion di un crimen cu a tuma lugar na Café capri,esey kiermen Aruba ta ariba su cabes.
Sigi amplia e noticia aki mas scuhando e Sr.Dangui Oduber via nos Player:


text:
Kòrsou ke sosten di Hulanda, pa kiko ?
Kòrsou a entregá un petishon pa sosten pa diferente aspekto:
- Optimalisashon di lokalisashon riba laman di eventual boto ku indokumentado
- Yudansa ku e proseduranan a base di artikulo 3 EVRM (Tratado Europeo van Derechinan Humano) pa asina nos proseduranan ta kuadra mas tantu ku obligashonnan internashonal
- Mehorashon di e manera kon nos ta trata permanensha ilegal
- Mehorá kapasidat pa detenshon ku ta mehorá tambe e proseso di regreso
- Yudansa ku e riesgonan i retonan pa loke ta trata salubridat públiko


text:
Recientemente den Cas di Cultura, a tuma lugar e evento ‘Poeta di Patria caminda cu poetanan a declama poemanan na nos pais. Esaki tabata e di 8 biaha cu ta organisa e evento aki cual ta relaciona cu celebracion di nos Dia di Himno y Bandera. Un total di 14 poeta a declama poemanan expresando nan amor y sintimento pa nos patria stima.
E anochi a wordo habri pa sra. Suzy Maduro, kende tabata e MC di e anochi aki. Sr. Atan Lee a hiba palabra como e fundador di e evento aki, sigui pa Minister di Cultura, sra. Xiomara Maduro cu a duna un bunita discurso elogiando esnan participando y gradiciendo nan pa carga Aruba su cultura atrabes di nan poemanan.
E competencia tabata uno fuerte, di nivel halto y sigur tur 14 participante a sa di dedica bunita palabranan na nos dushi isla cu a laga nos tur mas namora di nos pais.
Na di tres lugar a keda Sergio Winterdal cu e poema titula ‘Mi Sanger’ cu a tabata un inspiracion di e indjannan di temponan aya. Na di dos lugar a keda sr. Jhon Freddy Montoya cu su poema ‘Mas di Mil Motibo’, un poema cu a expresa tur e motibonan cu ta haci Aruba asina maraviyoso. Y por ultimo, e prome lugar y ganador di ‘Poeta di Patria’ di 2021 a keda den persona di sr. Frank Croes, cu e poema ‘Nos Lenga’ cual tabata un creacion di nos idioma pa comunica cu otro.
Minister sra. Xiomara Maduro kier a gradici Comision Celebracion Dianan Nacional, Departamento di Cultura Aruba y e comision di Poeta di Patria 2021 pa a organisa un biaha mas e tremendo evento aki y tambe e cuerpo di hurado cu tabatin un tarea dificil pa saca e finalistanan y ganador. Un danki special na tur esnan cu a participa y cu a demostra nan amor pa nos pais pa medio di nan inspiracion.


text:
Entregamentu di Lista dia 21 di Jan 2021
Written by Khalil Guribaldi on 19 January, 2021
Kiko ta bai sosodé? – Exhibition Hall di WTC lo keda partí den dos. Sekshon A: Konseho Supremo Elektoral i Sekshon B: Prensa. Tin un scheidingswand entre A i B- Basá riba un sekuensia di orario, partidonan polítiko ku te na e momentu aki a indiká ku nan lo ta partísipe na elekshon 2021 lo ta presente (djaluna 18 di yanuari nos a saka huntu ku e partidonan pa medio di lòt e sekuensia di aparishon)- Solamente den sekshon B tin oportunidat pa entrevistá e partidonan.- Solamente medio di komunikashon akreditá serka KSE ku risibi un badge por drenta den Exhibition Hall, pa evitá aglomerashon i mantené nos mes tur ora bai na e medidanan di Covid-19.
Den Sekshon A:– 3 Miembro di e Partido na turno so por subi tereno di WTC, drenta den sala, kontrolá lista i despues entregá lista na Presidente di KSE ku ta sintá na mesa.- Tin espasio designá pa solamente algun fotógrafo i kamarógrafo (korant i televishon) kedando den e distansia di 2m pa saka potrèt/filma na momentu ku ta entregá lista. – Tur hende ta bisti tapaboka kontinuamente.- Despues ku entregá lista na presidente di KSE e partido ta pasa bai patras den sekshon B.


text:
BONEIRU.
KAS NA KANDELA DEN BARIO DI ANTRIOL.
Algu despues di 9 pm polis y kuerpo di bombero a keda dirigi pa e bario di antriol kaminda tabata tin un kandela basta grandi.
Na nan yegada a resulta ku dos pida kit patras di un kas tabata na kandela.
No tabata tin niun hende na e kas.
Mesora kuerpo di bombero a kuminsa paga e kandela.
Kuerpo di polis a sera un parti di e kaya ya kuerpo di bombero por a hasi nan trabou mas miho.
Na e kas no tin konekshon di koriente.
Ta investigando kousa di e kandela.
Na e kas tabata tin basta artikulo ku ta prosedente di landfill, probablemente artikulo nan ku ta wordu resikla den exterior.
FUENTE: AIMED AYUBI.
NOTISIA KU BO POR KONFIA.


text:
Awe nochi alrededor di 7 pm patruya polisial a keda dirigi pa e bario di noord salinja pa ta eksakto na altura di un kas situa den kaya pueblo.
Akinan lo mester a tuma lugar un bashamentu di bala riba e kas dor di un of mas persona ku a pasa den un vehikulo y a los tiru riba e kas.
E persona ku tabata biba na e kas ey un tal Largu lo mester a los tiru for di un arma di kandela riba e auto ku lo mester a basha bala riba dje.
E vehikulo a risibi basta perforashon di bala y e glas nan di e auto toyota yaris aki a keda destrui dor di e perforashon di bala.
Mas lat un tipo a yega hospital ku herida di bala y un ratu despues di e prome un di dos persona a yega hospital ku herida di bala na altura di su bel di pia.
Mesora a bai ku nan sala di operashon pa atende nan.
Tur dos sospechoso ku a yega hospital lo bai keda detene den kuadro di e investigashon ku ta andando.
E homber ku tabata na e kas ku a los bala bek tambe a keda detene.
Den prome instante ta papia di un posibel kaso di atrako pero polis no ta konfia esaki masha.
Investigashon ta den full swing.
FUENTE: AIMED AYUBI.
NOTISIA KU BO POR KONFIA.
SI NAN LESE OF PAPIA E TA AKI NAN A MIRE.


text:
Gabinete Wever-Croes Prome Minister Evelyn Wever-Croes: ๐๐๐ก๐๐๐ข๐ฅ๐ก๐๐ก ๐๐ ๐๐ข๐ก๐๐จ๐ฅ๐ฆ๐ข ๐๐ ๐ฃ๐๐ก๐ง๐๐ ๐๐ก๐ง๐ข โ๐ฆ๐ง๐๐ ๐ ๐๐ข ๐๐๐๐๐ขโ ๐ฎ๐ฌ๐ฎ๐ญ
Gabinete Wever-Croes
Prome Minister Evelyn Wever-Croes:
๐๐๐ก๐๐๐ข๐ฅ๐ก๐๐ก ๐๐ ๐๐ข๐ก๐๐จ๐ฅ๐ฆ๐ข ๐๐ ๐ฃ๐๐ก๐ง๐๐ ๐๐ก๐ง๐ข โ๐ฆ๐ง๐๐ ๐ ๐๐ข ๐๐๐๐๐ขโ ๐ฎ๐ฌ๐ฎ๐ญ
Na aรฑa 2019, algun siman despues cu a anuncia e Plan Nacional pa atende cu e problematica di cacho na Aruba, a inicia cu e prome concurso di pintamento pa muchanan di scol basico: โLey di Cachoโ. Aรฑa pasa a bini cu un concurso di pinta y kleur pa muchanan di kleuter te cu 3e klas: โBo Mascota Faboritoโ.
E aรฑa aki ta di tres aรฑa cu ta organisa un concurso caminda a traves di nan pintura muchanan ta expresa y siรฑa tocante Aruba su Ley di Cacho. Pa pone e cherry riba e bolo, danki na Post Aruba N.V. 4 mucha lo tin e honor cu nan pintura ta wordo uza como stampia na aรฑa 2022.
E muchanan tabatin te diahuebs 23 di september pa a entrega nan pintura. E comision a ricibi mas cu mil formulario di participacion. Diaranson siman pasa e huradonan a pasa door di e pinturanan pa scoge 24 ganado; pa cada klas y cada tema tin un ganado. Mirando e talento destaca door di nos muchanan, a dicidi di nomina pa cada klas un mucha mas como ganado na di dos luga.
30 mucha, cada un cu 1 adulto, a wordo invita pa bin tuma nan regalo na Bestuurskantoor y saka potret cu nos Prome Minister Evelyn Wever-Croes, Minister Ursell Arends y Minister Endy Croes.
E nomber di e 30 muchanan ta: (1e klas) Jason Croes, Rodrigo Mรฉndez, Jaylianne Kock, Esther Blijden, Richelly de Jongh, (2e klas) Indra Bito, Victoria Villegas Bravo, Sophia Marquez, Jerson Geerman, Gracylaine Winklaar, (3e klas) Liandra Kock, Jayron Ras, Valeska Pรฉrez Santiago, Noeska Gumbs, Oliver Kock, (4e klas) Jahyah Eisden, Angel Shurumay, Zuwenshka Felomina, Sophia Brink, Sofia Escalona, (5e klas) Wimney Oduber, Jeylimar Bermudez, Marianne Casafus, Evoleth Urdaneta Contreras, Anastasia de Palm, (6e klas) Nathan Kelly, Josue Santana, Allegra Dubero, Diyoura Croes y Esmeralda Jacobs.
Representantenan di Post Aruba N.V. tambe tabata presente pa anuncia e 4 ganadonan di stampia. E 4 temanan y e ganadonan di stampia di e concurso di pintamento โStima Bo Cachoโ 2021 ta: (1) baรฑa bo cacho; Nathan Kelly den 6e klas di St. Anna School, (2) hunga cu bo cacho; Angel Shurumay den 4e klas di St. Anna School, (3) bo cacho como parti di bo famia; Marianne Casafus den 5e klas di Scol Primario Kudawecha, y (4) cacho na leash; Evoleth Urdaneta Contreras den 5e klas di Maria School.
Prome Minister di Aruba ta contento cu e comision ta sigui purba inculca e respet pa nos Ley di Cacho y e amor pa mascota cerca nos muchanan. E comision kier gradici tur cu na un forma of otro a aporta pa haci e dia aki uno sumamente inolvidabel pa nos muchanan. Un danki special ta bay na tur e scolnan cu a participa activamente y tambe na e mayornan cu a percura pa nan yiunan participa.


text:
Dia, grupo i lugá di nos selekshonnan nashonal di dama U-17 i U-20 ya ta konosí! E partidonan lo tuma lugá di 19 pa 23 di yüli na Bermuda i di 2 pa 6 di òugùstùs 2017 na Trinidad & Tobago!
Dia, grupo i lugá di nos selekshonnan nashonal di dama U-17 i U-20 ya ta konosí!
E partidonan lo tuma lugá di 19 pa 23 di yüli na Bermuda i di 2 pa 6 di òugùstùs 2017 na Trinidad & Tobago!
Manera ya ta konosí e aña aki diferente selekshon lo bai representá Kòrsou na diferente parti di mundu. 2 di e selekshonnan aki lo ta nos selekshon nashonal di dama kategoria U-17 i U-20 ku lo sali pa Trinidad & Tobago ku Bermuda den luna di yüli ku òugùstùs binidero pa representá nos na e weganan pa kualifikashon di Karibe kategoria U-17 ku U-20.
Awe’tardi, 6 yüni, a tuma lugá na Miami e sorteo ku a determiná den kua grupo i unda nos selekshon nashonal di dama kategoria U-17 lo mester hunga.
Nos selekshon U-17 a kai den grupo A ku ta konsistí di e siguiente paisnan;
1. Trinidad & Tobago
2. US Virgin Islands
3. Grenada
4. Kòrsou
Huntu ku nos, tin 4 grupo mas ku lo partisipá na e torneo aki ku lo ta di 2 pa 6 di òugùstùs 2017 na Trinidad & Tobago.
E sorteo pa e selekshon di dama U-20 a tuma lugá ayera, 5 di yüni na Miami i Kòrsou ta forma parti di grupo B ku ta konsistí di e siguiente paisnan;
1. Bermuda
2. St. Lucia
3. Jamaica
4. Kòrsou
E partidonan aki lo tuma lugá na Bermuda i lo ta di 19 pa 23 di yüli 2017. Huntu ku nos tin 11 pais mas ku lo partisipá. Total ta forma un grupo di 12 pais ku a keda repartí den 3 grupo.
Sra. Gesilene Roojer-Kerindongo ta e entrenadó prinsipal di ambos selekshon i lo biaha ku un staf i un grupo di 18 hungadó pa representá nos na Trinidad & Tobago ku Bermuda.
E selekshon di dama U-17 ta praktikando for di aprel mientras esun di U-20 a kuminsá febrüari ku nan treining nan. Tur 2 selekshon ta trein 4 bia pa siman di kual 2 training ta dirihí riba e parti físiko, un ta konsentra riba e parti táktiko i tambe nan tin un wega di treining kontra diferente ekipo hubenil ku ta áktivo den nos kampionato hubenil.
Aparte di e 2 selekshonnan aki, nos selekshon nashonal di dama senior tambe ta pendiente pa bai representá nos pronto i e selekshon di dama U-15 tambe lo biaha na aña 2018.
Preparashon nan ta kontinuá pa nos damanan bai saka kara di nos dushi isla!


text:
Santa Helena: Diasabra den oranan di marduga polis ta bay na un adres na Santa helenastraat pa un auto cu lo a dal un cura di cas.
Home Uncategorized Chaufeur ta bruha, ta baha caminda y perde control dal contra un...
Chaufeur ta bruha, ta baha caminda y perde control dal contra un cura di cas
Na yegada na ta bin topa enberdad cu un auto y e cura di cas cu basta daño material. E chauffeur di e auto ta splica e polisnan na e sitio cu di un of otro forma ela bruha y a baha caminda perde control y a bay dal contra e cura di cas.
Causando asina hopi daño material na su auto y na e cura di cas.


text:
Tag : gobierno
Decisionnan tuma pa Gobierno relaciona cu e Crisis di Corona Virus COVID- 19
ORANJESTAD,Aruba Relaciona cu e crisis di Corona Virus COVID-19 Gobierno di Aruba a tuma e siguiente desicionnan. •A dicidi cu ta cancela tur actividad publico...
Gobierno di Aruba tin tur atencion pa e situacion di Corona Virus y no tin necesidad pa panico
ORANJESTAD,Aruba Despues cu diabierna ultimo World Health Organization, oficialmente a bisa cu mester pone mas atencion riba Corono Virus y declara esaki emergencia mundial, gobierno...
Gobierno Ta Yama Bon Bina Na Minister Marisol Lopez-tromp Como Minister Di Desaroyo Teritorial, Infrastructura Y Medio Ambiente
ORANJESTAD,Aruba Diamars, Marisol Lopez-Tromp a huramenta como Minister di Desaroyo Teritorial, Infrastructura y Medio Ambiente (ROIM). Despues cu na luna di december, ex-Minister Otmar Oduber a retira,...
Parlamentario Richard Arends: CAFT ta mustra bon cla cu Gobierno no a percura pa reduccion structural di gastonan
ORANJESTAD,Aruba Fraccion di AVP ta reacciona riba e conseho di CAFT entrega na Gobierno relaciona cu presupuesto 2020. Awe miembro di Parlamento pa fraccion di...


text: KRALENDIJK/THE BOTTOM – Biaheronan for di Boneiru i Kòrsou di awor pa dilanti ku kier biaha pa Saba, mester keda dos siman den karentena obligatorio. Siman pasá a detektá dos kaso mas di infekshon na Saba i tin 19 persona den karentena. Gezaghèber di Saba Jonathan Johnson durante un “update” djamars último di kasonan di corona vírùs a bisa ku e motibu prinsipal di e desishon aki ta ku Boneiru i Kòrsou tabata tin frontera habri te ku siman pasá ku Aruba. Esaki a pone ku e profil di risiko pa Kòrsou i Boneiru a kambia di “low” pa “medium”. E último dianan kasonan di infekshon di corona vírùs a subi drastikamente na Aruba. E karentena obligatorio pa biaheronan for di Kòrsou i Boneiru no ta konta pa personanan ku ta regresá nan isla despues di a risibí kuido médiko riba e islanan menshoná. Tambe ta keda atmití studiante-habitante- ku ta regresá i biahenan esensial. P’esei mester pidi pèrmit promé serka outoridatnan. Pa bishitantenan for di Sint Eustatius no tin restrikshon.


text:
Un djis akí tin elekshon. E ora ei bo ke ku tin debate di bèrdè, nò pa debate bira ko’i shap. Bo ke debate kaminda tin moral i solushon pa problema sosio-ekonómiko grandi. Pues polítika di bèrdat. SMOC ta haña ku te awe ta debate fofo nos ta haña, pasobra un dje problemanan mas grandi di Kòrsou, niun partido no ta mishi kuné: refineria Isla ku su efektonan perverso. Ta algu típiko dje moral polítika di e último desenionan, kaminda polítikonan di Kòrsou a bira kara wak otro direkshon pa no mira e kurason geográfiko di Kòrsou. Pero ya, ken sa ku djamars dia 27 awor den e debate nobo na Radio ParadiseFM kos t’ei kambia. SMOC ta niuskir pa haña sa, i ke refreská memoria dje polítikonan, sin pretendé di trata tur punto ku tin.
Si laman seka, bèrgwensa ta pa Dios: e habitantenan bou di huma ta kore peliger. Por ehèmpel: Na 2015 EcoRYS a raportá ku kada aña tin 18 hende ku ta muri prematuramente i ku tin míles di hende ku mester apelá na kuido médiko. Na 2011 CBS a raportá ku 83,1 % di hende bou di huma ta eksperensiá molester di holó stinki. Kousa: e emishon shushou saliendo di tereno di Isla, ku ta krese dia pa dia (mira e gráfika akibou). Ku e emishon akí ta sumamente altu, University of South-Florida resientemente a proba atrobe: Kòrsou ta den e tòp mundial di polushon di medioambiente. Un bèrgwensa grandi pa e bunita isla (pa turista) akí. Kon ta posibel? Wèl, Isla ta menospresiá Wan Fulan ku ta biba bou di huma i Isla no ta tuma su responsabilidat pa produsí na un manera mas limpi. Gobièrnu di Kòrsou, ku na prinsipio mester protehé su siudadanonan, ta laga esaki pasa desenionan largu kaba, mirando e echo ku nunka no a mantené Isla na su debernan. Simplemente no tin niun servisio ambiental ku tin e outoridat outónomo, independiente di politikeria, pa mantené regla. Ku otro palabra, manera na 2011 PWC a raportá den “Oog voor Duurzaamheid” pa loke ta trata servisio ambiental:
“No tin sufisiente kapasidat (kuantitativo/kualitativo) denter di e servisio pa kontrolá e eksigensianan di e pèrmitnan. Ordenansa di molèster pa industria grandi no ta basta konkreto. Tin mester di revishon.”
Resultado neto: ta violá derecho humano (por ehèmpel Deklarashon Universal di Derecho Humano, art. 25) gravemente bou di huma di Isla i tin malmaneho. SMOC ta puntra si e futuro polítikonan ta di akuerdo ku esaki, anto prinsipalmente ta kua solushon nan lo trese den e debate riba término korto, entrante mesora, pues. Nan ke pa mantené regla? Mester obligá al instante kombustibel mas limpi pa baha e problema di polushon drástikamente i duna salubridat un ‘boost’ positivo? Ki dia porfin ta kuminsá ku midimentu èkstra di medioambiente, manera nan a primintí dia bieu kaba? I kisas e pregunta di mas importante: Ta di bèrdat ku ta harma un servisio ambiental ku ta kapas di mantené Isla na regla? SMOC ta ansioso pa sa e kontestanan i ta keda spera riba interes di bèrdè dje polítikonan pa (salubridat di) e míles di habitantenan bou di huma di Isla.
Drs. Arjan Linthorst (miembro di direktiva di SMOC)


text:
DEN HAAG – Minister Ronald Plasterk di Asuntunan Interior i Relashonnan den Reino (BZK) a desaprobá Statia su presupuesto di 2017. Segun e mandatario e konsepto di e presupuesto no ta kumpli ku e eksigensianan legal, asina el a laga sa awe na bestuurscollege di Sint Eustatius.
Segun Plasterk e bùdjèt kalkulá pa personal ta mucha pèrtá. Tampoko no a traha espasio pa gastunan no premirá i e plan pa trata problemanan di gobièrnu no ta kubrí.
Awor bestuurscollege mester bini ku un konsepto di presupuesto nobo. Kolegio di supervishon finansiero (Cft) BES e ora ei lo saka un konseho pa sea aseptá òf rechasá e presupuesto. Te e tempu ei Sint Eustatius mester presentá tur gastunan i obligashonnan ku tin na BZK. Esaki ta e kaso basta tempu kaba.
E relashonnan entre Hulanda i Statia ta tenso. Plasterk a taha ámtenarnan hulandes pa mantené kontakto ku Sint Eustatius.
Outor Pieter Hofmann


text:
Recientemente, Kiwanis Kids Club of Prinses Amalia Basisschool (K-Kids) a instala su directiva nobo pa e aña Kiwanistico 2016-2017. E evento aki a tuma lugar durante un ceremonia ameno, caminda e miembronan di K-Kids hunto cu tur e mayornan, maestro, y invitadonan a cera conoci cu e directiva nobo cu tin e tarea pa guia e grupo aki pa asina sigui sirbi nan scol y nos comunidad di Aruba.
Reflehando riba e aña Kiwanistico 2015-2016 a otroga algun premio na K-Kids nan cu den un manera of otro a sobresali den nan contribucion na e club; Kian Herrera, Kiwanian of the Year; Ethan Coeze, The Diligent Kiwanian Award; Genevieve Marchena, The Super Volunteer Award; Deonarin “DJ”Fluonia, Perfect Attendance Award; Evanee Giel, The Team Spirit Award; Nayelhi Maduro, The I Care Award; Liz-Marie Chong, Thank you Award.
Durante e anochi special aki tambe a yama un caluroso bon bini na nuebe (9) miembro nobo na e famia di K-Kids kende ta: Megan van Gulick, Shantee Hernandez, Noa Elina Lugo, Isra Sabajo, Javan Abath, Giandra de Cuba, Yeshua Dabian, Quintessa Sophia, y Jocean Krosendijk. Na mes momento a keda instala como Advisors: Juffrouw Jessica Abbath, Faculty Advisor; Iliën Hernandez, Kiwanis Advisor; y Evan Giel, Parent Advisor.
Distinguished Past Lieutenant Govenor di division 26, Senor Roy Mezas a efectua e acto di Instalacion. E directiva nobo ta consisti di Evanee Giel, President; Jesmae Jansen, Vice President; Avariëlla Guerrero, Secretary; Victoria Arends, Treasurer; Deonarine “DJ” Fluonia, Sergeant at Arms; Daniela Oduber, Director; Nayelhi Maduro, Director. Esaki ta e di tres grupo grupo cu lo ta na cabes di K-kids, siendo cu awo numa nan ta bay drenta na di tres aña di existencia. Meta principal di e grupo ta pa crea futuro lidernan pa nos comunidad.
Pa mas informacion tocante K-Kids por bishita: https://www.facebook.com/kkidsprinsesamalia/


text:
ORANJESTAD – Pa medio di e pakete Prosperidad Comparti cu Gabinete Mike Eman II a introduci na comienso di 2017, inicio di aña escolar lo ta mas facil pa hopi famia di menos recurso na Aruba. “Nos ta poniendo atencion specificamente riba famianan y sigura cu nan yiunan ta bay scol,” asina Prome Minister Mike Eman a declara durante un anuncio na prensa diabierna merdia. Famianan cu ta riba bijstand ta haya pago mensual di Schoolkinderentoeslag mensual, un pago unico na inicio di aña escolar y tambe gran parti di e ‘Ouderlijke Bijdrage’ cu ta pago anual di scol. Adicionalmente, famianan cu un entrada bou di 37 mil Florin pa aña ta haya subsidio pa pago di fondo di buki di Colegio Arubano.
Na 2009, tempo cu Gabinete Mike Eman a inicia su prome termino, un di e prome decisionnan cu a tuma tabata pa aumenta Bijstand y di biaha a introduci un Schoolkinderentoeslag. E subsidio aki a cuminsa na 100 Florin, a subi na 200 Florin un aña desues y e aña aki a bira 250 Florin pa cada mucha di e famia cu ta bay scol. Esaki ta nifica cu un famia cu dos of tres yiu cu ta bay scol, ta ricibi 500 of 750 Florin pa luna, cual sigur ta un ayudo importante na e entrada di e cas.
E famianan aki tambe ta ricibi, un biaha pa aña, na inicio di scol un asina yama ‘Eenmalige Schoolkinderentoeslag’ cu inicialmente tabata 120 Florin pa mucha, pero a conoce un aumento pa 220 Florin pa mucha te na un maximo di 800 Florin pa famia. Gobierno tambe ta duna asistencia den e pago di ‘Ouderlijke Bijdrage’ caminda un suman di 120 Florin pa mucha di famia den Bijstand, ta bay directamente pa e scol y di e manera aki ta sigura cu ningun mucha ta keda sin bay scol, dor cu su mayornan no por cumpli cu e schoolgeld.
Premier Eman a encurasha tur mayor cu ta cumpli cu e criteria pa ricibi e subsidio, pa acudi lo mas pronto posibel na Departamento di Asuntonan Social pa entrega e pruebanan cu e yiunan ta bay scol pa asina ricibi e yudansa. “Ta spera cu cada famia cu tin reto adicional na loke ta cubriendo cu e aumento aki, por acudi tempran na Sociale Zaken pa yuda nan,” asina Minister President Eman a bisa. “Nos ta sigura cu cada mucha por bay cu nan buki, nan paña y alimentacion necesario pa habri un aña escolar positivo. Den e vision di Gobierno, ta brinda e aumentonan como un refuerso grandi pa e famia.”
E pakete di ‘Prosperidad Comparti’ lansa na comienso di aña ta inclui ademas di e aumento di bijstand y schoolkinderentoeslag, tambe un aumento di pensioen di biehes, aumento di salario minimo y reduccion di tarifa di coriente residencialy tambe comercial. Prome Minister Mike Eman den nomber di Gobierno di Aruba ta desea hopi exito na tur e muchanan cu ta bay cuminsa of continua cu nan estudio. “Gobierno tey hunto cu boso y nos sosten na cada famia na e momento importante di inicia aña escolar.”


text:
Kas di Kultura ku manifestashon Kultural di Músika Afro-Karibense.
Kas di Kultura ku manifestashon Kultural di Músika Afro-Karibense.
Desaroyo di Zonido for di bo propio forsa.
Kas di Kultura ta invitá bo na un manifestashon Kultural di Músika di Afro Karibense ku presentashon di Curayubata, Russell Soliana di Grupo Isoco i for di eksterior sra. Dianne Rojer huntu ku Sr. Amancio Bata.
E grupo Curayubata ta un grupo lokal ku ta presentá ritmo kombiná saká for di entre otro género di Jazz, kultura Afrikano, ritmonan musikal di Yoruba i hopi mas.
Russell Soliana no ta un deskonosí den e mundu aki. E ta konosí ku entre otro Muzik di Zumbi.
Sr. Anacio Batta a studia e mitologia di Yoruba. I lo bini pa pasa su konosementu pa nos durante di e Charla/tayer aki.
Un Charla i tayer interaktivo di Desaroyo di Zonido for di forsa propio.
Djabièrnè 21 di Yüli 2017 di 7or pa 11or na Kas di Kultura Scharlooweg # 29.
Entrada 5 florin i karchi ta optenibel na Kas di Kultura i tambe na number di telefon 516-0840.
Un i tur ta keda invitá pa ta presente na Kas di Kultura Scharlooweg # 29, djabièrnè 21 di Yüli 2017.
For di 7or di anochi . Entrada ta 5 florin.
Kas di Kultura ta invitá bo.


text:
Control di Kustwacht ta na interes di seguridad di individuonan y Pais Aruba
Ayera Kustwacht a topa durante un control riba lama cu seis persona ilegal riba un boto cu tabata na caminda di Aruba pa Venezuela.
E dos tripulante di e boto a wordo deteni y laga den libertad despues di investigacion.
Den e caso aki tabatin insuficiente motibo pa sigui cu persecucion penal di e dos tripulantenan aki.
E seis personanan illegal a wordo entrega na Guarda nos Costa (GNC).
Kustwacht Steunpunt Aruba ta hiba controlnan manera esun di ayera den cuadro di proteccion di frontera.
E controlnan aki ta importante pa evita cu personanan sali for di Aruba ilegalmente y tambe pa preveni otro actividadnan prohibi manera traficacion di contrabanda.


text:
Kiko abo a hasi diferente?
Awe nos tabata di bishita na Exelencia Restaurant na Playa, I nos a tuma nota di tur e precaucion cu e negoshi aki ta tumando pa cu Covid-19. Tambe nos a mira un idea inovativo pa por mantene e glasnan, forky Y cuchuiw na mesa limpi I desinfecta usando plastic wrap rond di nan, nos a combersa cu Mr Brian Velazquez cu a conta nos cu esaki ta un idea cu e la mira na un reportahe na CNN cu a wordo hasi den un restaurant na New York. Esaki ta un bon idea pa tur restaurant habri cu por tin stof I tambe hopi trafico di hende. Spera cu nos por wak mas negoshi na Aruba cu tambe por usa e tipo di precaucion nan aki of otro idea.
Hunto nos por combati e virus aki, cuminsa na bo mes!
Like, Share, Comment Team Bo Informado


text:
Kolegio Ehekutivo di Boneiru ta anunsiá un medida di sosten adishonal pa kompanianan di transporte turístiko. E sosten ta enserá un kompensashon pa gastunan di impuesto di vehíkulo di motor (motorrijtuigenbelasting) di un solo biaha na tur taksi, kompania di “tour” i di hür outo registrá na Kámara di Komèrsio, den kuadro di e pandemia di Covid-19. Ta trata di un montante di $ 100,- di kompensashon pa kada vehíkulo ku e taksista, kompania di “tour” òf hürdó di outo tin registrá bou di su negoshi.
Kompará ku otro negoshi den e sektor di turismo, taksistanan, kompanianan di “tour” i hürdónan di outo a mira un bahada di entrada signifikante durante e krísis di Covid-19. Netamente pa e motibu aki gobièrnu di Boneiru ta introdusí un kompensashon di sosten pa por aliviá nan gastunan di impuesto
Por otorgá e kompensashon di un solo biaha akí na esnan ku:
- ta inskribí i ta bibá na Boneiru;
- por demostrá ku e fecha di establesimentu di su negoshi na Boneiru ta promé ku 1 di mart 2020;
- a paga impuesto di outo di aña 2020 kompletu;
- bo negoshi ta registrá na Kámara di Komèrsio Boneiru;
- si ta trata di un negoshi di taksi: bo ta e shofùr prinsipal i alabes bo ta esun ku ta registrá komo responsabel pa e pèrmit i tin e último dekretonan bálido ku ta demostrá esaki;
- si ta trata di un negoshi di hürmentu di outo: bo mester tin komprobante di pago di impuesto di hürmentu di outo di e tres último lunanan;
- ta pidi e kompensashon pa un vehíkulo ku ta registrá, òf mas bien vehíkulonan di e negoshi ku ta registrá i ku ta aparesé den e sistema di registrashon di Entidat Públiko Boneiru.
Por apliká pa e medida di sosten aki te ku dia 10 di òktober 2021. Download e formulario di petishon na https://bonairegov.com/pa/empresarionan/kompensashon-pa-un-solo-biaha-pa-kompania-di-taksi-di-tour-i-di-huer-outo. Yen’é, skèn e i mand’é huntu ku e pruebanan pidí i aneksonan via di e-mail na alivio@bonairegov.com. Tambe por entreg’é personalmente na ofisina di Direktorado di Komunidat i Kuido na Kaya Neerlandia 41, for di djaluna te ku djabièrnè entre 8’or i 11’or di mainta.
E kompensashon ta pa kada un vehíkulo ku ta registrá. Taksista i hürdó di outo ku por bini na remarke pa e kompensashon aki lo risibí tambe un karta. Si bo ta kere ku bo negoshi ta bini na remarke, pero bo no a risibí e karta, tuma kontakto libremente via e-meil: alivio@bonairegov.com.


text:
oro
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
-
Barranquilla2018
Aruba Dushi Tera a zona na Puerto Velero
Aruba Dushi Tera a resona awe aki na Puerto Velero despues cu Mack a logra e oro aki na Weganan…Read More »
-
Barranquilla2018
Oro pa Mack
Pabien Mack. πͺπ B€π¦πΌπ¦πΌπ¦πΌ Mack van den Eerenbeemt a logra bira e prome medayista di Oro pa Aruba den e Weganan…Read More »


text:
Fundashon Alton Paas ta hopi gradesido ku den un grupo chiki di personanan por a lansa su reportahe sosial di aña 2020.
Djamars último na e lokalidat di ehersisio AP Center tabata tin e lansamentu di e dokumento ku ta ilustrá e impakto di tur e sosten ku Fundashon Alton Paas a risibí durante aña 2020.
E aña ei tabata tin diferente retu ku a presentá spesial dor di e pandemia ku tur dia nos ta siñando mas i mas kon pa enfrentá esaki.
Maske kon e retonan tabata tòg a hasi maksimo esfuerso pa keda enfoká riba e vishon ‘Un futuro sin limitashon’. Esaki a yuda ku tin diferente lès ku nos por a siña i tambe diferente logro.
Esakinan lo bo por mira bèk den e reportahe digital ku Fundashon Alton Paas a krea den forma di un revista. Pesei e reportahe tin e nòmber ‘2020 Impact Report’ dor ku ke pone atenshon na e impakto, e resultadonan di 2020.
Den e reportahe aki lo bo por haña:
- 6 entrevista
- Link pa proyektonan hasí
- Sifras importante
- i mas….
Ta di dos bia ku Fundashon Alton Paas ta krea e reportahe sosial aki den forma di un revista digital ku bo por wak riba e website www.issuu.com. E promé bia tabata di aña 2018. A publiká e reportahe sosial di 2018 tambe ku diferente potret, entrevista, datos importante i hopi mas.
Un kos ku a inkluí den e reportahe aki ta un artikulo na memoria di Rudy Wijngaarde ku a fayese den 2020. Sr. Wijngaarde tabata traha na Reda Sosial i a hasi hopi pa yuda komunidat i tambe Fundashon Alton Paas pa por mehorá kalidat di bida di esnan den nesesidat.
Durante di e lansamentu a entregá un kopia di print na e famia di defuntu Rudy Wijngaarde.
Un invitado spesial tambe di e anochi tabata Minister Larmonie-Cecilia ku a duna algun palabra despues ku presidente Alton Paas a presentá e kontenido di e reportahe na e invitadonan.
Minister Larmonie-Cecilia a gaba e trabounan di Fundashon Alton Paas i a pidi e Fundashon pa sigui ku e trabaonan.
Ku esaki Fundashon Alton Paas ke enkurashá tur hende pa klek riba e link abou aki pa por bai lesa e ‘2020 Impact Report’.


text:
Den un dushi ambienta na Solito e Soldatnan Tricolor a bautisa nan uniform nobo. Representante di Big Wheel Lottery a tene e jersey nobo pa e Padrino y Padrot di Companashi Glenroy Tromp basha Powerade pa asina bautisa e bunita uniform nobo. Tur esaki tawata net despues cu RCA a golea Jong Aruba 8-0 den e prome “Battle of Champs”. Riba bon ritmo di DJ Gomz saboriando Pizza Hut y Lady Irene’s “beef cutsmall sandwich” e ambiente a continua te laat. Directiva ta gradeci Tropical Bottling Company cu a anja aki a cumpli 5 anja patrocinando Divishon Honor y na famia Odor di Big Wheel Lottery tambe masha masha danki.
Club
Campeon di Aruba RCA “Big Wheel Lottery powered by Powerade” a bautisa uniform 2016/17
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
AVP no a sostene ley pa motibo cu MEP no kier para fechorianan cu nombracion di famia
Tratamento di ley di screening di Ministernan den Parlamento, a trece basta confusion den comunidad segun Parlamentario Arthur Dowers a declara y a mira cu tin hopi hende ta haciendo pregunta cu tur loke a sosode caminda e ley no a haya sosten mayoritario pa wordo aproba.
“For di den comunidad hopi pregunta a wordo haci riba e ley di screening di ministernan y e motibo di con hopi pregunta a wordo haci ta pa e hecho cu pueblo a mira Parlamentario Edgar Vrolijk den un forma grosero y arogante, insultando practicamente miembronan di tur fraccion lagando esnan di su fraccion afo.
El a insulta AVP, insulta lider di AVP Mike Eman, insulta Marlon Sneek, el a insluta Daphne Lejuez y tambe Ricard Croes y dado momento ora cu el a caba di haci su fechoria, el a presenta su concepto di ley cu lo no conta pa su gobierno.
E ora Vrolijk a bin ripara cu despues cu el a caba cu tur hende durante di su presentacion, el a bi ripara cu e lo no haya suficiente sosten pa pasa su ley di screening caminda lo screen otronan pero no esunnan di su gobierno, su mesun ministernan.
Pa kico tabata importante pa e ley aki drenta na vigor di biaha manera cu e wordo aproba, esaki lo a conta pa e ministernan actual cu Vrolijk ta sostene, caminda sin duda lo bay tin varios cu lo pasa e screening aki manera cu Vroijk a presenta esaki.
Aki tur hende tin cu corda con Minister Marisol Lopez Tromp den Parlamento a bisa cu su persona a pasa den un proceso di screening mas pisa compara cu e otro miembronan di e gabinete actual.
Sinembargo loke Minister Lopez Tromp a bisa no a cuadra pero por compronde e motibo di con el a trece esaki dilanti ya cu el a trece dilanti cu su screening tabatin hopi rekisito pero mi persona tambe a pasa den mesun tipo di screenging extenso aki cu tabatin cierto rekisitonan den dje, cu eingelijk awor tin algun persona sinta den conseho di Minister, kendenan nunca por a bira minister.
Pa e motibo aki Minister Marisol lo ta puntrando su mes con por ta posibel cu su persona a wordo gescreen di e forma cu esaki a tuma luga y cu tin ministernan actual cu den su concepto nunca lo por a pasa e screening aki y kendenan ta sinta awor den conseho di minister.
E motibo di esaki ta pasobra e Landsbesluit cu nos ta bay haya awor, ta laga e posibilidad cu Minister Presidente por ‘wijk af’ di consehonan di departamentonan.
Dos cos ta importante, ora cu Ministerio Publico y Veiligheidsdienst ta señala c’un hende cu ta meti den porkeria y cu nan tin cu start un investigacion riba dje, nan no por bay divulga tur informacion na e momento ey cu tur detaye na gobierno.
Sinembargo nan por informa gobierno si cu e persona ey ta un risico pa seguridad di estado of pa gobernacion anto e ora ta gobierno tin cu tuma esaki na serio y dicidi cu e persona ey no por bira Minister.
Awor por mira consecuencianan di nombra un persona minister cu anteriormente ya caba a wordo señala cu un riesgo pa seguridad nacional di e pais of di integridad di gobernacion.
Esey ta bisa tambe cu Minister Presidente mes no ta integro y loke Minister Lopez Tromp a haci den cierto sentido, ta di denuncia loke Evelyn Wever Croes a haci, ya cu el a haci esaki den ‘bedekte termen,’ di un forma caminda esunnan cu ta compronde bon, sa kico a pasa eynan.
Otro cos importante pakico fraccion di AVP no a sostene e ley aki ta pasobra e ley aki lo codifica e practica di’friends & family’ y por a scucha nan bisa cu nos sistema ta diferente loke ta nifica cu eigenlijk gobierno tin mag di nombra friends and family.
Nos a bisa cu nos sa cu esey ta e mentalidad di partido MEP y AVP kier a bin c’un cambio den e ley aki cu ta bisa cu si kier haci esey mester bin cu pasonan pa preveni cu a nombra friends and family caminda ta faborece friends and family desproporcionalmente.
Nos a bisa cu si ta nombra friends and family ta unicamente nan mester tene nan mes na reglanan di salario di gobierno ya cu no por ta asina cu ta hinca ruman den servicio kende no tin ningun educacion y preparacion riba ningun tereno pero ta bira dun’e salario di 10 mil florin.
E cos ey ta un acto di sinberguensa cu mester stop pero partido MEP no kier stop esey ya cu esey ta e base di funcionamento di partido MEP.
Otro punto cu AVP a bisa cu no por sigui pasa mas ta cu como gobernante bo ta yega y fix contractnan pa tata, pa ruman y omo caminda por a mira den pasado caminda miyones a bay na paga pa edificio, caminda hasta a yega di hipoteca un edificio pa despues laga gobiero bin paga esaki.
Gobierno di MEP kier a bolbe haci esaki pero dor di Minister Marisol esaki a wordo para pero parlamentario Edgard Vrolijk a insisti cu e ley cu nan a presenta no ta pa stroba Glenbert Croes y su rumannan cu esaki no ta pa nombra famia pero kier papia di integridad pero kier pasa tur cos cu tin den e Landsbesluit caba pero no kier cambionan den e ley cu ta evita e tipo di practicanan pa honra famia den e ley cu el a presenta,” Parlamentario Arthur Dowers a declara.


text:
Pronóstiko di tempu pa Kòrsou i bisindario bálido te djamars mainta 06:00 o.l., 22 di sèptèmber 2020.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 22 di sèptèmber 2020.
Kompilá: djaluna 21 di sèptèmber 2020, 05:00 o.l. (09:00 UTC).
Tempu: Parsialmente nublá ku posibilidat pa un áwaseru lokal.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:32 o.l.
Bientu: Generalmente ost i suak te moderá; forsa 1 te 3 (1 te 19 km/ora, 1 te 10 nudo). De bes enkuando kalmu i for di un direkshon variá.
Situashon general: Durante di próksimo 24 ora kondishon atmosfériko ta keda faborabel pa de bes enkuando mas nubia paso riba nos region. Algun di e nubianan aki lo generá algun áwaseru kompañá pa welek i bos riba varios parti di nos isla. Mas aleu, bientu lo sigui suak den mainta i despues di esei, ta antisipá ku bientu lo oumentá gradualmente.
Kondishon di laman: Trankil te moderá ku altura di olanan entre 0.5 i 1.5 meter (2 pa 5 pia).
Sistemanan signifikante di wer tropikal: Orkan Teddy ta sigui riba Oséano Atlántiko nort. Sobra di Wilfred ta riba Oséano Atlántiko sentral. Tormenta Tropikal Beta ta situá den Golfo di Mexico i ta move den direkshon di e kostanan sùit di e Estado di Texas. E siklon nan aki no ta un menasa pa e islanan den Laman Karibe.
Fenómeno spesial: Ningun.
Perspektiva te djarason mainta: Por lo general parsialmente nublá i no ta antisipá áwaseru signifikante.
Meteorólogo: Abraham.


text:
Agentenan polisial Joanne Winklaar ku ta traha na Centrale Post a hinka i korta su eks pareha agente polisial Paola Alvarez ku ta traha na Warda di polis Santa Cruz.
Oranjestad Aruba: Agentenan polisial Joanne Winklaar ku ta traha na Centrale Post a hinka i korta su eks pareha agente polisial Paola Alvarez ku ta traha na Warda di polis Santa Cruz. Un diskushon entre nan dos a sali for di man di e forma aki. Despues di a risibí tratamentu mediko e agente heridá por a bai kas. Apesar di e kortánan ku el a risibí, e tin sla tambe na altura di su boka pa gòlpinan ku el a risibí na man di su eks pareha. E agente agresor a keda detené. Investigashon di e kaso aki ta kontinuá.


text:
Medio pa paga kandela den kas
Un kandela ku ta kuminsá den bo kas hopi bia bo mes por paga. Esaki por solamente ora bo ta bon prepará i tin e medionan korekto pa paga kandela den kas. Ademas ta importante pa sa kua medio sí bo por usa den sierto situashon, i kua netamente nò. Riba e página aki bo ta haña mas informashon tokante diferente medio pa paga kandela den kas i den kua situashon bo por usa nan.
Kandela den kas? Siguridat promé!
Ora bo mes ta paga kandela chikí den kas, ta importante pa semper tene kuenta ku bo mes siguridat i ku siguridat di otro habitante. P’esei paga un kandela bo mes solamente ora bo ta sigur ku bo por skapa sigur. Bo ta duda tokante esaki? No tuma niun riesgo e ora ei. Hui bai pafó i yama brantwer.
Brandblussers in huis
Nederlands
“Wat doe jij bij brand in huis?”
“Een beginnende brand kun je vaak zelf blussen.”
“Maar sommige branden kun je niet blussen met water.”
“Bij brandend vet,…”
“of brand in elektrische apparaten is het gebruik van water juist gevaarlijk.”
“Zorg daarom dat je een brandblusser of blusdeken in huis hebt.”
“Zo ben jij het beste voorbereid.”
“Kijk voor meer informatie op www.rijksdienstcn.com”
Papiamentu
Kiko abo ta hasi na momentu ku tin kandela den kas?
Hopi biaha bo mes por paga un kandela ku a kaba kuminsá.
Pero tin algun tipo di kandela ku bo no por paga ku awa.
Serka fèt ku ta na kandela...
Of serka kandela den aparatonan eléktriko uzo di awa netamente ta peligroso.
P’esei sòru pa bo tin un aparato di paga kandela of un deken di paga kandela den kas.
Asina bo ta prepará di e mihó manera.
Pa mas informashon wak riba www.rijksdienstcn.com
Aparato di paga kandela portátil
Tin diferente tipo di aparato di paga kandela na benta, di kua e kontenido ta varia. Tin aparato di paga kandela ku ta traha ku skuma, ku puiru di paga kandela, òf ku dióksido di karbon. Ta dependiendo di e tipo di kandela, tin diferente tipo di aparato di paga ku por rekomendá.
Deken pa paga kandela
Un deken pa paga kandela ta un deken trahá di faiberglas, lana impregná òf un otro material ku no ta pega kandela. Por kumpra esakinan na hardware (bouwmarkt).
Awa
Un slan pa muha mata por fungi bon komo aparato chikitu pa paga kandela. Pa kas di famia tambe por haña ròl spesial chikitu, ku fásilmente bo por konektá ku e pipa di awa. Aki ta importante pa e ròl òf e slan di muha mata ta largu sufisiente pa por yega na tur skina di e kas. Awa ta e mihó supstansia pa paga kandela di supstansia sólido manera palu, papel, tela i karton. Nunka usa awa pa paga zeta òf fèt ku ta na kandela ni kandela di aparato eléktriko ku ta den koriente!


text:
KRALENDIJK – Djabièrnè esenario prinsipal di Regata a keda sakudí i tabata kayente manera nan ta bisa. Hopi hende a aglomerá na e sitio rònt di e esenario pa presensia artistanan. Entre otro a presentá Janiro “Ataniro” Eisden i Lirico En la Casa. Ataniro a pone drama riba esenario, kanta i animá e públiko. Ta notabel ku e públiko a biba di nan alma ku e artista di Aruba. Pa korona obra el a baha for di esenario drenta públiko, kanta i gosa huntu ku nan.
Despues a presentá mas lat “Lirico En la Casa” direktamente for di Republika Dominikana i públiko tabata grita pe promé ku el a subi esenario i a gosa durante su presentashon.
Potrèt ta duna un bista kon ambiente tabata.
DJABIÈRNÈ ESENARIO PRINSIPAL DI REGATA A KEDA SAKUDÍ
KRALENDIJK – Djabièrnè esenario prinsipal di Regata a keda sakudí i tabata kayente manera nan ta bisa. Hopi hende a aglomerá na e sitio rònt di e esenario pa presensia artistanan. Entre otro a presentá Janiro “Ataniro” Eisden i Lirico En la Casa. Ataniro a pone drama riba esenario, kanta i animá e públiko. Ta notabel ku e públiko a biba di nan alma ku e artista di Aruba. Pa korona obra el a baha for di esenario drenta públiko, kanta i gosa huntu ku nan.


text:
KRALENDIJK – Raquel Mercera, un persona bon konosí den komunidat Boneriano, a bai sosegá. Un hende stret, kla i raspá pa esun ku intentá algu den su direkshon. Raquel ta di e bario di Rincon, pero ta den Playa e tabata move mas tantu. Fittipaldi Pietersz: ”Mi konosé Raquel for di mucha momentu ku mi sa bai stadion na Playa pa wak wega di futbòl. E tabata sinta den tribuna parti pabou kasi te abou na e trapi. Si, mi ta kòrda bon bon. Mi sa ku e tabatin un bos i un poder komo fanátiko fuerte. Hopi konosí e tabata, e forma kon e ta ekspresá loke e ta mira, i si e no ta di akuerdo ku e situashon, e no ta spar niun energia pa e deshogá tur loke e ta deseá, pa e ta na pas ku su mes. Raquel, siendo bibá na Playa a keda un fiel fanátiko di e ekipo Real Rincon. Pena la bida papia algu malu di Real Rincon den su presensia. Mi no por kòrda kiko eksaktamente a sosodé entre ami kuné, hopi aña pasá. Loke si mi ta kòrda el a bisami: tende ki mucha, no hasi wega kumí i si bo ke bo bai bisa bo tata e tambe ta haña. Stret i kla. Sigur el a spantami. Si mi por kòrda te dia di awe, mi no a bisa mi tata nada loke el a bisami, hahaha. Tantu mi mama i mi tata semper tabata bon kuné. Tempu a pasa i Raquel a keda semper e persona ku e tabata. Tin un ‘spreekwoord’ ta bisa ‘blaffende honden bijten niet’, den kaso di Raquel ta un ‘uitzondering’. No solamente e ta ‘blaf’, sinembargo si e tin ku morde e ta hasié. E ta un persona stret, sinembargo e tabatin amor i pashon pa hopi hende. Spesialmente su famia ta nifiká hopi p’e. Simplemente e tabatin un karakter fuerte i no ta tolerá. E ta poné bo na bo lugá. Semper mi sa top’é i e ta kuminda i puntra p’ami hendenan na kas. Algun tempu pasá e kurpa no tabata asina fuerte mas, i e mester a bai Kas di Kuido pa atenshon ku mas frekuensia unda el a pasa e último añanan di su bida. Ta un proseso normal di bida ku tur hende ta yega momentu ku edat subi, i ta rekerí atenshon kontinuo. No tin duda den esei. Na diferente okashon mi tabata top’é momentu mi bai pa kubri algu di trabou na Kas di Kuido, òf bishitá un hende aya. Semper bo ta hañé sintá pegá ku entrada di Kas di Kuido. Ora mi top’é, e ta komandámi ku hopi atenshon i un sonrisa, ekspresá amor i mi ta bras’é i dun’é un sunchi. Na mes momentu kisas no ta muchu bunita, sinembargo e ta ekspresá ku e ta kuminda ami i otro hendenan ku ta huntu ku ami e ta kòrta nan un wowo, manera ta bisa. Raquel tabatin un personalidat úniko. Su kara hopi biaha tabata será, e ta gusta zundra, pero tras di e kara ei e tabata tòg un persona amabel i ku bon kurason. E sa pidimi tambe pa move kuné di un sitio pa otro. E tabata kombersá ora nos topa i tin bes e ta kontami di sierto situashon ku no ta korekto. E tin rason i no ta skonde nada. Asina ta Raquel. Tin bia ta nesesario un persona fuerte den komunidat, pa papia loke otronan tin miedu pa ekspresá. E hende por ekspresá kisas fuerte, sinembargo ta nesesario. Raquel tabata un persona ku tabata generá entrada dor di hasi diferente trabou pa habitante i komersiantenan den Playa. Entre otro un hasidó di rospondi den Playa. Djarason anochi mi a tende ku e ta malu i pa djaweps mainta mi wak riba ‘facebook’ ku el a bai sosegá. Forsa na su yunan i demas famia. Dios lo dun’é un lugá den su reino pa e sosegá na pas.
Potrèt Raquel durante parada di grandinan di Fundashon Mariadal 2019.


text:
Oranjestad-Diadomingo ultimo for di oranan tempran di mainta botonan a cuminsa jega den e bahia di Bucuti Yacht Club pa asina sigura nan spot pa e ultimo actividad pa vakantie 2014 cual a bira e segundo edicion di e Bucuti Bay Bash.
Aña pasa nan a organisa e actividad aki pa di prome biaha y directiva di Bucuti Yacht Club ta hanja cu esaki lo mester keda algo annual pa sera e temporada di vakantie grandi. Pa e edicion 2014 Cerbes Chill di Balashi Brouwerij a uni hunto cu Thunder and Lighting y Cool FM pa asina por a presente un edicion mas grandi cu aña pasa.
E actividad su highlight pa 2014 tabata e Fat Boys Blob di Brouwerij Balashi cual a wordo combina cu un stellage di mas o menos 12 meter halto na unda un persona mester a bula pa asina cai y saca esun riba e blob manda halto. Sigur grandi y chiquito a disfruta di e tremendo actividad aki pa asina sera e temporada vakantie grandi cu broche y sigur e muchanan a have hopi fun y otro siman nan lo ta cla pa asina cuminsa nan aña escolar bek jen di energia. Sigur un danki na e sponsernan cu a kere den e evento aki, e cuerpo di voluntarionan medico di AMA cu tabata riba un standbye henter dia pa cualkier eventualidad y sigur na e miembronan di directiva di Bucuti Yacht Club y nan famia pa e gran esfuerso y oranan di dedicacion pa cu e Bucuti Bay Bash.
Ya caba tin hopi speculacionan kiko tur lo por spera pa otro aña ora cu celebra e di 3er edicion, so keda pendiente riba e pagina di Facebook di Bucuti Yacht Club pa mas informacion.


text:
ORANJESTAD-Siman pasa Banco Central a publica su “Annual Statistical Digest 2014”, caminda tur cifra y dato estadistico di finanzas publico pa loke ta aña 2014 a bira oficialmente conoci. Ta pesey lo ta recomendabel pa e lider di fraccion di AVP, Baba Herde pa sikiera un biaha den su bida tira un bista den e publicacion aki y p’asina constata pa su mes den ki situacion financiero desastroso su gobierno di AVP a hinca nos pais aden y alavez evalua si e politica di locura di “eerst groeien en dan snoeien” a duna nos pais cierto beneficio financiero.
Entradanan no a aumenta
Partido MEP ta publica un tabel adhunto compila for di e ultimo publicacion di Banco Central den cual por mira e desaroyo di entrada y gastonan di gobierno durante e periodo 2009-2014. Aki por mira cu na 2009 durante Gabinete Oduber nos pais a conoce un entrada total di 1110.2 miyon florin y durante e ultimo 5 añanan di Gabinete Eman e entradanan a yega na apenas 1114.4 miyon florin. Figurabo, un aumento miserabel di 4.2 miyon florin den 5 aña di tempo! Esaki si ta un escandalo di otro mundo, ya cu tur dia Baba Herde ta gaba cu nos pais a conoce un crecemento economico substancial durante e ultimo 5 añanan, pero un y tur por mira cu e crecemento aki no a ser traduci den un aumento substancial di entradanan di gobierno. Tambe den e tabel nos por mira e desaroyo di gastonan di gobierno. Si na 2009 durante Gabinete Oduber e gastonan total tabata 1230.5 miyon florin, danki na e maneho financiero derochado, descabeya y destructivo di Gabinete Eman, e gastonan a aumenta (‘groei’) te na 1487.2 miyon florin na 2014. Aki lo ta bon pa Baba Herde splica pueblo e motibonan pakico Gabinete Eman a surpasa nan propio ‘Balance Budget Akkoord” (1350 miyon florin) cu 137 miyon florin?
Deficitnan astronomico
Logicamente cu na momento cu e entradanan di gobierno a keda hopi abao y e gastonan di gobierno a crece explosivamente, esaki automaticamente a conduci cu nos deficit financiero tambe a crece den un forma nunca visto. Un crecemento cu den porcentahe di nos GDP a yega te na 8.5% na 2014 y cual ta casi tres biaha e norma Europeo di 3%.
Riba e grafico adhunto nos por mira cu na 2009 durante Gabinete Oduber nos deficit financiero tabata 163.1 miyon florin (SIN conta e 280 miyon florin di BBO di Valero cu gobierno a ricibi na 2010) y esaki a aumenta te na 406.1 miyon florin na 2014. Mester puntra si esaki ta e famoso “groeien” cu Baba Herde constantemente ta papia di dje?
Medidanan cruel na caminda
Sinembargo te cu awe partido MEP no por caba di comprende e logica di Gabinete Eman cu su maneho di “eerst groeien, dan snoeien”, ya cu ta increibel con – despues di un supuesto crecemento economico cu nan a crea – nan ta cla pa den e proximo aña y decadanan cuminsa corta (“snoeien”) den tur departamento y fundacionnan social. Sinembargo e ministronan actual NO kier baha nan propio gastonan di luho, esta di coordinadornan, consultantnan, viahenan rond mundo, huurnan exagera etc., pero ta preferea di implementa un lista largo di 24 medida cu nan mes a propone na CFT. Sin duda cu tur e medidanan cruel aki lo corta te den weso di tur ciudadano di nos pais. Hecho ta cu e pueblo Arubano tin cu sacrifica y sufri pa e gobernantenan actual por sigui derocha placa pa nan propio beneficio.


text:
kerlo
ni'o lo kerlo cu rango le zgana je ganse sance boxna .i ro le danlu cu nalsimsa fi le ka lo kerlo stuzi cu nenri lo xadni .i lo me la kortis. rango noi ke'a cu nenri xadni kerlo cu tirna rango .i
mabru kerlo[binxo | stika lo krasi]
ni'o ro mabru kerlo cu vasru ci bongu no'u lo mrubo'u ku ce'o lo kerzbebo'u ku ce'o lo kercupybo'u .i lo mrubo'u .e lo kerzbebo'u cu tarbyfavmapti lo xedja bongu be fi lo drata bogda'u .i lo bongu cimei cu matri'a lo vacri nilzunti lo litki nilzunti .i lo sluji cu stika lo nilzunti vau lo cladu sance
nalmabru tirna rango[binxo | stika lo krasi]
ni'o lo jukni tuple kerfa cu sance ganse
ni'o lo respa kerlo cu vasru re lo bongu no'u la'o gy. columella gy.


text:
Dialuna anochi a drenta informe di cu e rolluik di Kok Optica na Caya G.F. “Betico” Croes lo ta destrui y posiblemente cu e ladronnan lo por ta den dje, mesora a dirigi un patruya na e sitio. Na yegada di e patruya a nota cu e rolluik ta kibra y un security patrol a presenta eynan indicando cu esaki a sosode poco mas tempran y cu tin un guardia di seguridad cu lo ta yegando na e sitio pa vigilancia durante anochi pa mainta.
1 thought on “Ladronnan ta sigui purba horta den negoshinan den Caya G.F. “Betico” Croes”
-
Dicon comercio no ta paga pa seguridad di 11pm pa 06am?? Pa nan mes un seguridad di e edificio y menos gasto!


text:
Guiana Franses
Guiana Franses (Franses: Guyane française; ofisialmente djis Guyane) ta un teritorio Sur amerikano di Fransia, konsistiendo di un solo departamentu (Franses: département d'outre-mer, of DOM) situa na e kosta nort atlantiko di Sur Amérika. E ta grens ku dos nashon, Brazil na parti ost i suit, anto Suriname na parti west. Su 83,534 km² di superfisie tin un densidat di poblashon hopi chiki di menos ku tres habitante pa kilometro kuadra, ku kasi mitar di su 229,000 hendenan na 2009 ta bibando den e area urbano di Cayenne, su kapital. Guiana franses su moneda ta e euro.
E adishon di e adjektivo "Franses" ta bini for di tempunan kolonial ora kuater di e kolonianan asina a eksisti. Nan tabata ta, di west pa ost: Guiana Britaniko (awor Guiana), Guiana Hulandes (awor Suriname), Guiana Franses, i Guiana Portugues (awor Amapá e estado mas nort di Brazil). E prome tres awendia tambe sa wordu referi na dje kolektivamente komo e "Guiananan".


text:
Filosofia
E filosofia di edukashon atventista di Shete Dia ta enfoká riba Kristu. Atventistanan ta kere ku, bou di direkshon di Spiritu Santu, por komprondé e karakter i propósitonan di Dios manera nan ta revelá den naturalesa, Beibel i Hesukristu. E karakterístikanan distintivo di edukashon atventista ta señalá e ophetivo redentor di e edukashon berdadero: Restourá den hende e imágen di su Kreador.
Ophetivo i Mishon
Edukashon atventista ta prepará e studiantenan pa un bida útil i yen di goso, den kua ta impulsá amistat ku Dios, miéntras ku desaroyo personal, balornan basá riba e Beibel i servisio apnegá ta den harmonia ku e mishon Atventista di Shete Dia pa e mundu.


text:
Stichting Kinderpostzegels Nederland, Oranje Fonds, Kansfonds, Fonds Sluyterman van Loo y Stichting Roomsch Catholijk Oude Armen Kantoor hunto ta forma e Samenwerkende Fondsen Cariben. Nan area di trabou ta Reino Hulandes. Na Hulanda e fondonan ta opera separa di otro. Den e parti Caribense den Reino, nan a uni forsa y ta forma un punto di contacto central como apoyo.
E Samenwerkende Fondsen Cariben a keda estableci pa duna sosten na iniciativanan social riba e islanan. Cu e sosten ey nos kier engrandece e compromiso social den e parti Caribense den Reino. Trece hende hunto y yuda nan progresa.


text:
Diaranson, mientras e weganan olimpico ta tumando luga na Tokyo, señora Nicole Hoevertsz a wordo eligi como e vicepresidente nobo di Internationaal Olympisch Comité (IOC). Señora Hoevertsz tawata e unico candidato pa e posicion aki y a haya sosten di henter e comision. Desde 2006, Nicole ta miembro di IOC y pa 4 aña ta forma parti di e Hunta Directivo. Y awe nos por mira un biaha mas un hende muhe determina di nos isla wordo eleva na un posicion halto y importante den e mundo di deporte.
Prome Minister Evelyn Wever-Croes, den nomber di Gobierno di Aruba y pueblo di Aruba en general, ta felicita Nicole pa e logro grandi aki y alabes ta gradici Nicole pa un biaha mas pone e nomber di Aruba na halto internacionalmente.


text:
Diahuebs atardi, weganan di clasificacion pa Copa Mundial Qatar 2022 a continua, e biaha aki den zona di Latino Americano (CONMEBOL) unda cu 5 wega a tuma lugar.
Un di e weganan cu a haya atencion ta e wega di Argentina contra di Venezuela, Argentina ta actual campeon di Copa America a yega Venezuela cu e meta di sigui na di dos lugar riba tabla di posicion.
Venezuela te na e momento aki no a inicia e weganan aki riba mihor manera y solamente tin 4 punto mientras cu Argentina tabata tin 13 punto.
E wega aki tampoco a cuminsa na e mihor manera pa Venezuela ya cu na di 32 minuut su hungador Luis Martinez ta haya carchi cora direct y asina Venezuela a keda cu 10 hungador for di prome tempo, e defensa di Venezuela a keda wanta e atakenan di Argentina pa basta rato, den minuutnan extra di prome mitar, Giovani lo Celso ta duna Lautaro Martinez un tremendo pase caminda Lautaro ta anota e prome gol di wega pa Argentina bay ariba cu score di 1-0.
Asina tambe prome mitar a termina cu score di 1-0 na fabor di Argentina.
Den di dos mitar, Argentina tabata pone mas presion riba defensa di Venezuela ya cu nan tabata probecha di e ventaha di tin un hungador mas riba tereno.
Tabata na di 71 minuut, anotador di prome gol, Lautaro Martinez ta duna Joaquin Correa un pase caminda cu Juaquin Correa ta haci e wega 2-0 pa Argentina.
Na di 74 minuut, Argentina ta anota su di tres gol di wega pa medio di Angel Correa cu a haci e wega 3-0.
Venezuela den minuutnan extra na final di wega ta haya un tiro penal caminda cu Yeferson Soteldo ta anota e gol di salba honor pa Venezuela.
Asina tambe e wega a termina cu score di 3-1 na fabor di Argentina cu ta keda mantene e di dos puesto awor cu 15 punto, mientras cu Venezuela ta keda na di ultimo lugar riba tabla di posicion cu 4 punto.
Den wega mas trempan, Colombia a empta 1-1 contra di Bolivia den un wega dificil cu a tuma lugar den ciudad di La Paz na Bolivia y Ecuador ta gana Paraguay 2-0 na ciudad di Quito.


text:
Sr. Gorsira, e promé Presidente di Konseho Insular
2 di yüli ta históriko pasombra eksaktamente 70 aña pasá, gobernashon propio pa Kòrsou a start. Ta tristu ku riba 2 yüli solamente ta para ketu na nos bandera ku tres dékada despues (1984) a keda subí pa di promé biaha. Un pensamentu ta pa riba 2 yüli selebrá “Dia di Bandera i Gobernashon Propio di Kòrsou”.
Outonomia a start ku Interimregeling riba 7 febrüari 1951. Basá riba esaki, nos promé Konseho Insular (KI) a sinta, despues di e promé elekshon pa KI riba 4 yüni 1951. Pues 2 di yüli 2021 ta selebrá 70 aña di gobernashon propio.
E promé 21 miembronan di KI tabata pa NVP: Hendrik Pieters Kwiers, Ernesto Rozendaal, Angela de Lannoy-Willems, Benjamin Römer, Philip Cohen Henriquez, Edward Broos, Romano Tschumie, Heraclio Henriquez, Charles Voges; pa DP: Efraim Jonckheer, Ciro Kroon, Ramez (Ronchi) Isa, Steef v.d. Meer, Cornelis (Nene) Hueck, Louisa Van der Linde-Helmijr, Julio Rosario i Tjerk Petzoldt; pa KVP: David Capriles, Elias Morkos i Jonchi Jonckhout; pa COP: Philip Evertsz. E promé diputadonan tabata: Jonchi Jonkhout (KVP), Philip Cohen Henriquez (NVP), Ciro Kroon (DP) i Gerald Sprockel (NVP).
S.E. Gobernador Struycken den su diskurso na apertura di KI ta bisa: Een eigen orgaan voor de behartiging van zijn belangen schept voor Curaçao grotere mogelijkheden dan ooit tevoren om de lens scherper in te stellen op de eigen problemen en mogelijkheden.
Michael Gorsira, e promé Presidente di KI, a resumí e importansia di gobernashon propio na Papiamentu (e promé biaha ku a usa Papiamentu den KI): Laga nos tur rekordá ku di awor en adelante nos lo haña e gobièrnu ku nos mes trese na poder i ku nos mes lo mester karga tur responsabilidat pa tur e loke e gobièrnu aki hasi. Laga nos demostrá responsabilidat. Esei lo ta e mihó prueba ku nos por duna ku nos meresé e outonomia ku tantu nos a anhelá.
Ta bálido pa analisá kon leu nos ta den e proseso pa usa gobernashon propio pa resolvé nos problemanan. Felis Dia di Bandera. Felis Dia di Gobernashon propio.
Willemstad, Kòrsou


text:
KRALENDIJK – Korant Extra tur dia ta sigui yega Boneiru apesar di e situashon fastioso relashoná ku e pandemia di “Corona Virus”. Un reportero di radio Live 99.9 FM awe mainta a topa e konosido persona, kende ya pa hopi aña ta atendé ku partimentu di korant Extra tur mainta riba e isla. Elsa Martis tur dia di nobo ku amor ta pèrkurá huntu ku koleganan, pa korant Extra ta repartí riba e isla, despues ku nan yega ku avion for di Kòrsou. Radio Live 99.9 FM ta deseá Elsa éksito pa kontinuá ku e tarea di tur dia.
Potrèt awe mainta momentu ku Elsa tabata tumando korant serka Jay Cicilia na aeropuerto Flamingo.


text: Diahuebs merdia pa 12 or pasa un hende muher a wordo hinka cu e spinanan di un LionFish na momento cu e tawata banjando na Nanki Beach Sanicolas. Conosi unda tin un trapia di hero pa yega na e beach. Dicon ta sigur cu ta un lionfish ta pasobra ainda e stekelsnan di e lionfish a keda pega den e cuero y cu mester a wordo ranka. E veneno ta un masha doloroso y cu Ambulansa e persona a wordo transporta pa eerste hulp. Unda a ricibi injeccion pa contra di e veneno di e lionfish y un injection contra grawatashi … pero na cas mester pone awa cayente riba e hinka pa juda traha contra e veneno. Ta pidi tur esnan cu ta hunt pa Lionfish cu tin basta di e piscanan aki bow di baranca na e beach aki y cu si nan por juda hasiele menos peligroso pa hende cu ta banja eynan.


text:
Alvin Alfred Fléming
Fichi (esei ta su nòmber di kariño) a nase 26 di januari 1948 na Palu Blanku
Ku 10 aña di edat Fichi a bai biba den Monte Carmelo
Dia Fichi tabatin mas o menos 12 aña di edat, e i su amigunan a forma un ekipo di baseball ku nan a yama “Monte Carmelo Braves” i ku e ekipo aki nan tabata hunga kontra ekiponan di e.o. Suffisant – Dein – Kanga – Normandie i Buena Vista.
Na aña 1964 Fichi a bai forma parti di e ekipo di baseball Jong Curaçao den clase A
Na aña 1965 Fichi a pasa pa e ekipo di Blue Hawks den clase doble A, ekipo den kwal ela hunga te dia ela retira na aña 1979.
For di aña 1970 te ku dia ela retira ela retira, Fichi a hunga 3ra base den tur selekshon tantu di Korsou komo di Antias Hulandes i tambe ela reforsa diferente ekipo lokal tantu na Korsou komo den Exterior hungando 3ra base.
Fichi a representa Antiyas den 6 Juegos Sentro Americano y del Caribe … na 1978 (komo hungador) i 1982 ;86 ;90 ;93 ;98 komo sea entrenador coach of manager.
Fichi a representa Antiyas den 5 Kampeonato Mundial 1970/1971/1973 komo hungador i 1984 i 1986 komo entrenador /coach
Fichi a representa Antiyas den 4 Juegos Pan Americanos 1983/1987/1991/1995 sea komo entrenador/coach of manager)
Fichi a hunga softball tambe den e equipo di Paradise (Indju Country Club)
Den softball tambe Fichi a representa Korsou i Antias den torneonan regional na diferente okashon e.o. 1968 Sto Domingo – 1969 St Thomas – 1970 Korsou – 1977 Mexico
Na aña 1979, gracias na intervenshon di sr. Lipo Elhage i sr Errol Cova, Fichi a bai Springfield College kaminda ela sigi un kurso di Entrenador di Baseball
Na aña 1980, Fichi ku asistencia di defuntu Soof Antonia a tuma e ekipo di baseball hubenil Augustinus ku tabata konsisti di hungadornan di Suffisant i besindario na su enkargo
Na añanan 1980 i 1981 e ekipo di Augustinus a titula kampion di Korsou (eseinan tabata e añanan di mayor satisfakshon pa Fichi komo entrenador/manager)
For di aña 1982 te ku resientemente Fichi a dirigi diferente equipo di doble A ku ela logra hinka den playoff kasi tur aña i tambe ela forma parti di selekshon di Korsou i Antiyas te ku aña 1998 komo coach – entrenador i tambe manager.
Komo trahador di SEDREKO Fichi a duna asistencia tekniko na diferente ekipo i skolnan ku a hasi petishon pesei i tambe huntu ku Taffy de Jongh ela duna diferente kurso basiko pa Entrenador di baseball/softball.
Di 2007 pa 2009 bou di presidencia di sr Armin Konket, Fichi a fungi komo Direktor Tecnico di e selekshon di baseball di Korsou.
Fichi a forma parti di e selekshon di baseball di Weganan di Reino 1979 i 1981 komo entrenador/coach.
Na aña 2003 Fichi a okupa e funshon di Hefe di Delegacion di e selekshon di baseball den Weganan di Reino na Aruba
Kampionato Pan Americano Hubenil 2003 i 2011 (entrenador /coach)
Na aña 2001 Fichi a fungi komo coach di e ekipo Amsterdam Pirates den baseball Hulandes.
Na aña 2004 riba invitashon di e organisashon di baseball/softball “ Ban Topa “ di Amsterdam Fichi a bai duna un kurso di entrenador/coach di baseball/softball na Hulanda.
Di aña 2003 pa 2011 Fichi a forma parti di e Comision Tecnica de Menores di Confederacion Pan Americano de Baseball (COPABE) durante kwal periodo ela fungi komo Comisario Tecnico na diferente torneo di COPABE i hasta un bia komo Director di un torneo infantil na Nicaragua.
Algun logro komo hungador:
1970 - Kampion di Korsou i Antiyas ku Blue Hawks
1972 - Hungador mas valioso di Haarlemse Honkbalweek (Hulanda)
1976 - Kampion bate di Korsou
1977 - Lider di homerun i líder di kareda empuhá di Korsou
Algun logro komo entrenador /coach of manager:
1980 - Kampion Hubenil di Korsou ku Augustinus (entrenador/manager)
1981 - Kampion Hubenil di Korsou ku Augustinus (entrenador/manager)
1982 - Medaya di Brons na Weganan Sentro American y del Caribe na Cuba (coach)
1986 – Medaya di Plata na Weganan Sentro Americano y del Caribe na Sto Domingo (entrenador)
1994 - Kampion di Korsou ku Wildcats (entrenador/manager)
1994 - Medaya di oro na Weganan di Sur America (ODESUR) na Venezuela (entrenador/manager)
1994 - Personahe di aña di e kolumna di Sr. Ricardo Isebia
Mester apunta ku e aña di mas eksitoso di Fichi komo manager tabata 1994.
Wildcats a gana su 8 ultimo weganan di kampionato regular pa logra klasifika pa playoff …. Gana 7 wega sigí den playoff pa titula kampion di Korsou pa un total di 15 wega sigí ganá
Despues di esei Fichi komo manager di Selekshon di Korsou a gana e 2 prome weganan di un serie best of 3 pa gana e derecho di forma Selekshon di Antias. (e weganan ganá konsekutivo a bira 17)
Despues di esei komo manager di Selekshon di Antiyas Fichi a gana e prome 5 weganan den e torneo ODESUR pa kompleta 22 wega oficial sigí ganá riba su nòmber i tambe gana medalla di oro pa prome bia den un torneo regional ku un selekshon di Antiyas.


text:
Costa Rica – E presidente di Costa Rica, Luis Guillermo Solis, a declara estado di emergencia nacional debi na e awacero fuerte y inundacionnan grave cu e pais a sufri door di e tormenta Tropical Nate, cu a laga dos morto atras y 5 mil persona cu mester a wordo evacua.
Solís a bisa durante un conferencia di prensa cu ” awe nos lo firma un nota di emergencia nacional pa henter e territorio pa maneha na un manera mas lihe y eficiente e recursonan cu di tur forma ta wordo maneha na un forma responsabel”.
Informenan oficial ta papia te cu awor di dos persona morto, ora cu un parti di un cero a basha den e Provincia di Cartago (centro) y tambe tin un cantidad di personanan desapareci.
Presidente Solís a haci un yamada tambe na e poblacion pa nan mantene nan mes informa via canalnan oficial y no bay tras di rumornan of informacion nan di fuentenan cu no ta conoci.
Estados Unidos ta preparando pa e Tormenta Nate cu ta uno hopi poderoso y cu probablemente lo bira un Horcan Categoria 1, yegando Merca.


text:
Un Kontraloria ta hunga un papel importante, stimulando gobièrnu pa operá na un manera transparente i kumpli ku regla di integridat. Kontraloria General di Kòrsou a tuma e inisiativa pa promové esei, poniendo transparensia i integridat riba agènda. Pa sostené e proseso ei, Kontraloria ta usa, entre otro, e instrumentonan ku e organisashon internashonal di kontraloria, 'International Organisation of Supreme Audit Institutions (INTOSAI)', a desaroyá. Ku e hèrmèntnan ei, kada kontraloria por inventarisá su propio riesgonan di integridat i fortifiká su propio sistema di maneho di integridat kaminda ta nesesario.
Fin di novèmber 2017, Kontraloria General di Kòrsou, ku sosten di dos moderadó di Mexico i unu propio, a ehekutá un análisis di riesgo. Pa esaki, a usa e instrumento 'IntoSAINT (Self-Assessment INTegrity)' di INTOSAI. Durante tres dia, algun empleado di Kontraloria a partisipá na algun tayer práktiko ku e moderadónan a dirigí. A identifiká e aspektonan di integridat ku tin mester di atenshon i a tradusí e informashon akí den plan konkreto di akshon. Di e manera akí, Kontraloria ta sirbi komo ehèmpel pa sektor públiko di Kòrsou.


text:
KRALENDIJK – “Kiko ta malu? Tur kos ta malu!”, un hòmber ta grita un di e investigadónan di e komishon di evaluashon. E komishon a bini for di Hulanda pa bin investigá e efekto di renobashonnan estatal na Boneiru. Awe meinta nan a risibí mas o ménos trinta bonerianu den Divi Flamingo Resort & Casino.
Mayoria di e bishitantenan ta bon prepará: nan ta yega ku nan map ku anotashon pa komparti nan punto. Tòg nan tin tiki speransa. “Kon e hendenan aki ke skucha bos di pueblo si nan no ta papia e idioma di pueblo”, Betty Engelhardt ta puntra su mes.
Blocnote
Engelhardt despues di 10-10-’10 tabatin e speransa ku kos lo bira mihó na Boneiru, pero segun e esaki sigur no ta e kaso. “E pobresa ta hasi doló i kriminalidat ta oumentá. E polítikonan hulandes ta bini aki pa wak problema, pero aparentemente semper nan ta lubidá nan blocnote.
Ora Engelhardt sali bèk un ratu despues e ta positivo. “Nan a skucha sigur sigur”, e ta bisa ku un sonrisa riba su kara. Tòg e no ta kere ku e komishon lo hasi un diferensha. “E hendenan ku t’aki aworakí no ta tuma desishon. Ta hende di Den Haag ta hasi esei i mi tin poko speransa. Nan mester ta honesto i atmití ku e ‘Proyekto Boneiru’ a faya kompletamente. Esei ta mihó kos pa Boneiru, pasobra mi no ta mira un solushon.”
Michèle Knuf i Marga Domingo huntu a papia ku un investigadó. Ora puntra nan si nan ta satisfecho nan ta basha harimentu. “E kontakto entre Boneiru i Hulanda ta keda di un banda so”, Knuf ta bisa. “Mester skucha otro promé ku tuma desishon. Nos ta spera riba un diálogo abierto.”
Domingo ta añadí: “Ami no tabatin e speransa ku Boneiru lo a bira igual na otro munisipio hulandes, pero Hulanda mes ta lubidá ku nos ta un ‘munisipio ekstraordinario’. Un munisipio ku un aeropuerto, un terminal di zeta i un hòspital, kos ku munisipio normal no tin. Awe nos a duna nos opinion ku e speransa ku lo skucha nos. Mas ku esei nos no por hasi.”
Miéntras ku e otro hendenan ta papia ku e investigadónan ta pidi e lider di Nos Ke Boneiru Bèk, James Finies, pa sali for di e sala. Su presensia lo ta intimidá e otro bishitantenan. “Mi tabata sinta riba un banki ta kombersá, ma nan ke pa mi bai.” E ta bisa. Segun Finies e akshon ta representativo pa e kondukta di Hulanda den direkshon di Boneiru. “Mi tin mag di papia lihe lihe loke mi ke bisa anto kaba mi tin ku bai. Nan no ta interesá den bos di pueblo. Pakiko bo ta kere a skohe pa Divi Flamingo Resort? Ta ken ta bini aki och’or di meinta?”
Speransa
Investigadó Monique Turkenburg ta enfatisá ku e tim ta independiente i ku nan ta hasi tur nan esfuerso pa papia ku ‘e bonerianu’. Nan ta hasi esaki via e enkuentronan aki, pero tambe via entrevista telefóniko, kombersashon ku grupo i kombersashon ku representantenan. “Lástimamente mi no ta papia papiamentu, pero di tur manera nos ta tene un di e kombersashonnan di tim na papiamentu. Awor tin un intérprete tambe ke men tur hende por komuniká den nan mes idioma. Mi speransa berdaderamente ta pa nos por laga skucha bos di pueblo.”
Djaluna tin un di dos oportunidat pa papia ku un tim di evaluashon. Na lo ta na Sentro di Bario Rincon di 17.00 pa 19.00 or.
Outor Elisa Koek


text:
Diamars atardi den un rueda di prensa Minister Marisol Lopez – Tromp a anuncia e prome grupo di personanan / cunukeronan cu a bin na remarke pa firma acuerdo di huurgrond. Ta trata un grupo di 19 persona cu a haci peticion pa ricibi tereno pero tambe algun traspaso di tereno pa famianan.
Mientras cu Aruba tabata pasando den un situacion dificil cu hopi preocupacion y incertidumbre causa pa e pandemia di Covid-19. Departamentonan cu ta resorta bou di Ministerio encarga cu Desaroyo Teritorial, Infrastructura y Medio Ambiente, a inicia cu reunionan pa atende cu proyectonan cu por ‘fast-track’ y alaves atende cu e tema di demanda pa alimentacion ‘food security’.
Den cuadro di esaki Minister Lopez – Tromp conhuntamente cu DIP a inicia cu un proceso di re-inscripcion y inscripcion pa tereno huurgrond. Meta di e maneho aki ta pa stimula economia local a traves di sector agricultural. Den e plan di desaroyo teritorial (ROP), tin terenonan destina pa plantacion cual ta e parti cu e departamentonan a bin ta traha riba dje. A pesar cu door di e crisis no por a yega cerca di otro, a tene reunionnan online cu entre otro DIP, DOW, Kadaster, DNM, organisacionnan financiero y sector priva pa fiha prioridadnan. ‘Hopi preparacion y esfuerso a wordo haci pa percura cu por garantisa continuidad’, Minister Lopez – Tromp a accentua! E maneho di huurgrond ta dirigi na esnan cu ta desea di haci plantacion como hobby/ pasa tempo, pero tambe den forma mas structura pa trece cuminda riba mesa di famianan na Aruba.
Banda di e reunionan, Minister Marisol -Lopez Tromp a bishita varios cunucu pa haya un bista di e realidad di cunukeronan. Locual cu a resalta ta e necesidad pa awa na un prijs reduci. Un deseo cu pa basta aña a bin ta traha riba dje cual tabatin mester un empuhe pa bira realidad. Esaki a wordo haci posibel cu cooperacion di WEB y Utilities. Reduciendo e prijs di awa pa cunukero di 9.50,- kuub pa 5.50,- kuub. Conhuntamente cu criterianan pa e ta algo structural y duradero.
Pa conclui Minister Lopez – Tromp a accentua cu e intencion ta cu e proceso pa planta por sosode den forma harmonioso y exitoso. Pesey a tuma tempo pa prepare bon conhuntamente cu esfuerso di diferente departamento menciona. Deseando pa cada cunukero sigui cu e trabou pa planta y pa pasa e conocemento pa nos generacion di hobennan cu ta necesario pa percura pa durabilidad di e sector aki na Aruba.


text:
Aruba Bank ta aporta na Braves Baseball Organization Aruba
Oranjestad – 05 di maart 2021 – Diaranson anochi na Veld di Winston, Aruba Bank oficialmente a haci entrega di donacion di material na Braves Baseball Organization Aruba.
E fundacion, cu tin mas di 10 aña di existencia, tin como meta pa educa y yuda desaroya nan mes atravez di e deporte di baseball.
E organisacion ta conta cu teamnan den diferente categoria di baseball cuminsando cu muchanan di 4 aña te cu adulto.
Den cuadro di nos responsabilidad corporativo social y nos pilar strategiconan We Care y We Build, deporte ta cai man den man cu esaki nan. Pa es motibo, nos ta orguyoso y contento di por a aporta un biaha mas den deporte.
Nos kier desea e team completo di Fundacion Braves Aruba hopi exito den nan campeonato.


text:
EcoGas a descarga e prome barco di LPG di gas
ORANJESTAD, Aruba – 2 di juni 2021: Na december EcoGas a cuminsa cu instalacion di e tankinan grandi pa almacena LPG gas, pa bende cu comercio di nos isla. Pa por abastece e demanda, EcoGas a adkiri tankinan grandi, capas pa tur momento tin suficiente gas pa cumpli cu demanda di mercado. E tankinan instala na Barcadera ta instala strategicamente pa barconan por mara y via un tubo tranferi e gas pa e tankinan. E luna aki a keda cla cu instalacion di e tankinan y dialuna a habri cu yegada di e prome barco di LPG pa cu a bin descarga gas pa EcoGas.
E tuberia ta di 310 meter y a dura seis luna pa traha riba e instalacion, cu ta inclui tanki y tuberia y tur instrumentacion. George de Nobrega, Gerente General di EcoGas, a indica cu e prome barco cu nan a haya, ta pa trece un cargamento di 1.3 miyon liter di LPG Gas. E gas ta p’e mercado comercial di Aruba y pa awo ta want’e te eynan. E proyecto aki tin un inversion di mas cu 6 miyon florin.
E rol di e compania Admiral LPG Services di Panama tabata pa diseña y construi e facilidad. Jose Morales, presidente di Admiral LPG Services, a indica cu nan a haci tur trabou di ingenieria y logistica. E construccion di e planta tabata haci door di un compania Arubiano mes y esey ta algo di hopi orguyo pa Aruba. E ta un transferencia di tecnologia hopi importante, pasobra ta keda personal cualifica pa tipo di obra asina aki.
E idea tabata di algun tempo caba pero ora MetaCorp a opta pa aumenta inversionnan den pandemia, e proyecto aki a bin na luz di dia atrobe. A start den luna di november 2020, unda a cuminsa cu cumpramento di ekipo y material. A termina cu e trabou den luna di mei ultimo.
Admiral LPG Services ta na Aruba pa supervisa e prome ‘descarga’ y tambe pa ofrece mas entrenamento na e personal. A haci esey na momento cu a traha e prome facilidad. Tambe awo ta den e parti di training y pa laga tur cos cla, p’asina hende local por traha. Morales ta orguyoso di e proyecto y a felicita comunidad di Aruba, pasobra esaki ta un avance importante pa loke ta economia di e pais y ta trece hopi beneficio p’e consumidonan.
E inversion aki ta hisa e capacidad di EcoGas pa suministra e mercado local cu gas. Cada tanki ta di 120 mil galon, pero awo a hisa na 360 mil galon. EcoGas tabatin dos tanki chikito di 30 mil galon, pero cu e adkisicion nobo, ta pone cu e capacidad a aumenta te na 420 mil galon di gas.
"Nos no ta stop di inverti den nos economia. Mi a yega di bisa na mas di un ocasion caba, si nos mes no ta kere den nos pais, ken si lo kere aden?', asina Eddie de Veer, director di MetaCorp Aruba a duna di conoce cu un sonrisa riba su cara. E ta mira e proyecto cu hopi orguyo, pasobra ta mira final di un idea, cu a comberti den un plan, den un proyecto y cu awor ta den pleno ehecucion y operacion.
"Nos ta consiente di nos responabilidad corporativo y cu comunidad ta conta cu nos ta sigui inverti y desaroya. Nos ta hacie pasobra nos ta Arubiano y nos semper a para cu nos schouder bou di nos economia ora mas nos pais tabatin mester", asina Eddie de Veer a sigura.
E ta corda e rol di su welo tempo cu LAGO a bin establece na Aruba y despues di su tata, ora cu LAGO a cera y cu nos pais a bay den turismo. Ta e ora ey MetaCorp a dicidi di, banda di nan negoshinan di cine y refresco, pa sigui den e industria di concret, di hotel, di cerbes, di desperdicio, den laundry y awo tambe den negoshi di gas. "Den e discurso di mi tata na celebracion di 100 aña di MetaCorp, el a anuncia cu e compania ta cla pa e siguiente 100 añanan di crecemento y desaroyo. Y e tabatin'e den serio", asina Eddie de Veer a termina bisando.
MetaCorp, como compania madre di EcoGas tabatin palabranan di elogio so y admiracion pa e trabou duro cu e ekipo completo a desplega den preparacion y realisacion di e proyecto aki.
Tocante EcoGas
EcoGas a bira un realidad den aña 2018. Nan ta situa riba un tereno banda di ATCO Concrete na Barcadera. Meta di e compania nobo aki ta pa maneha gas comercial pa restaurantnan, hotel, laundry y tur otro negoshi cu ta rekeri gas pa nan por opera. Claro cu e compania ta percura pa mas cupo di trabou. EcoGas ta un subsidiario di MetaCorp, e unico compania netamente Arubiano cu ta existi pa 100 aña continuo y cu ta sigui inverti, innova y desaroya riba nos isla.


text:
Entrante diamars 28 di april SVb ta cuminsabrinda su servicionan atrobe for di su oficinanan. E servicio di SVb lo ta via di telefon y email.Solamente ora cu no por completa e servicio via di email of telefon, por haya un afspraak pa presenta na e oficinanan di SVb.
Notificacion AO Sector Priva.Entrante 28 di April SVb ta tuma notificacion di AO pa trahado den sector priva solamente via telefon 527-2782. Tanotifica AO entre 7:00 AM pa 12:00 PM y 1:00 PM pa 3:00 PM (den weekend di 7:00 AM pa 11:00 AM).
Notificacion AO Sector Publico.Entrante 28 di April, e webportal di SVb ta disponibel pa departamentonan di gobierno y instancianan cu tin acceso na esaki. Notificacion di AO pa e instancianan aki ta tuma lugar for di webportalmediante e dunado di trabao.
Control Medico. Entrante 28 di April e sistema di control medico ta cambia. Ya no ta presenta naSVb riba e di 2 of 3 dia pa wordo controla pa nosdokternan. Pa ricibi control medico mester tumacontacto via telefon y durante e mainta e dokter lo tuma contacto bek pa realisa e control.
Control medico pa Sector Priva. E trahadonan di sector priva no mester tuma contacto cu SVb sinan bay traha bek prome of riba e di tres dia cu taAO. Den caso cu ta sigui malo riba e di tres diamester yama Administracion Medico na 280-5100 entre 7:00 AM y 9:00 AM.
Control medico pa Sector Publico. E trahadonandi sector priva no mester tuma contacto cu SVb sinan bay traha bek riba e di dos dia cu ta AO. Den caso cu ta sigui malo riba e di dos dia mesteryama Administracion Medico. Cual number ta depende di e sitio unda ta ricibi control:- Si ta ricibi control na Playa ta yama 527-2808 entre 7:00 AM y 9:00 AM. – Si ta ricibi control na San Nicolas ta yama 527-2790 entre 7:00 AM y 9:00 AM.
No ta acepta pa presenta na nos oficinanan si no tin afspraak. Tene bon cuenta cu esaki.
Pa mas informacion riba e numbernan di telefondi contacto di departamentonan di SVb y mas informacion di nos servicionan entrante 28 di april, sigui nos riba facebook of bishita noswebsite www.svbaruba.org.
SVb ta sigui brinda seguridad na Aruba sucomunidad.


text: Dialuna mainta a drenta informe di un accidente cu hende herida na altura di PriceSmart na Avenida Milio Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Kia Optima a bay bira na su man robez pero no a duna preferencia na e Kia sportage di direccion contrario. Debi na e impacto e dama chauffeur di e Kia Sportage a dal su cabez na e windshield y tabata keha di dolor. Na yegada di e ambulans nan a atende e dama na e sitio mes.